MENJULANGKAN PERUBAHAN

(“Bangsa yang ingin kita bangunkan ini, menyusun semula batu bata keyakinan diri, setelah sekian lama berkecai di gurun kealpaan, menganyam semula tali-temali nilai dan jati diri, setelah kehilangan rupa dan bentuk di laman penjajahan, mendirikan semula tiang-tiang iman dan takwa, setelah berabad terpenjara jasad dan akal mindanya, terperangkap rohani dan jasmani di lembah kejahilan, perlu mempelajari semula cita-cita dan merangka gagasan tinggi, perlu mentafsir semula khazanah ilmu dari taman besar dunia, perlu membaca dan memahami semula makna setiap sabda para nabi, perlu menghayati kembali setiap kalimah dan wahyu suci Ilahi.

Bangsa yang ingin kita bangunkan semula ini, biarlah jangan diukur kerana mimpi-mimpi yang mengasyikkan, biar jangan disanjung kerana kehebatan janji-janji manis yang melemaskan, biar jangan diteladani kerana kecemerlangan budaya hibur yang melalaikan.

Kita perlu bangunkan semula bangsa ini, bertapakkan keinsafan akan makna tanggungjawab peribadi kepada pencipta, berasaskan kesedaran akan maksud keimanan dan takwa yang suci, bertunjangkan kefahaman akan erti pengabdian mutlak kepada Ilahi, berpaksikan penghayatan akan tuntutan amanah kekhalifahan yang diberi, berfokuskan pembinaan peradaban yang tinggi, mengutamakan kesejahteraan hidup bermasyarakat yang berbudi.”)

TANJONG Lobang School Miri yang dibina di sebuah kawasan tanah tinggi yang menghadap Laut China Selatan memberi warganya peluang untuk menikmati keindahan lembayung senja hampir setiap hari. Bagi saya, inilah potret alam yang sangat indah, serba menakjubkan dan amat simbolik. Senja menandakan titik berakhirnya perjalanan matahari dengan segala bentuk cahaya kesibukannya, dan mengisyaratkan ketibaan malam dengan segala keajaiban dan mistrinya.

Di sini kami dapat melihat sendiri secara simbolik pemandangan alam yang menandakan berlakunya transisi fasa dalam perjalanan hidup seseorang. Pada waktu itu kami dapat menyaksi dengan nyata peralihan kuasa daripada sang matahari kepada bulan purnama. Keberadaan kami dalam persekitaran alami yang indah itu dan dinilaitambahkan dengan suasana kepimpinan dan pendidikan yang mesra pelajar, meskipun berlatarbelakangkan landskap sosial yang serba sederhana, memberi kami pengalaman yang serba menginsafi akan kekurangan diri dan kebesaran Pencipta. Rasa insaf dan rasa keberuntungan yang dibingkaikan oleh rasa syukur merupakan pengalaman yang cukup mendewasakan.

Peluang pendidikan yang diterima di sini membolehkan kami melihat dan menghayati lembayung senja ini dari pelbagai sudut – keindahan dan misterinya. Kami juga tercabar untuk mentafsir fenomena alam ini dari persepktif pendidikan dan proses pematangan diri. Sesuatu keadaan, suasana atau pengalaman yang mudah membawa kita ke zon selesa wajar disedari boleh juga berubah dan berakhir bila sampai waktunya, kecuali bila ada usaha secara sedar diambil untuk membolehkan kesinambungan berlaku secara harmonis dengan diri dan alam sekeliling. Demikian juga halnya dengan sekolah berkesan atau sekolah berprestasi tinggi. Ia tidak mungkin kekal cemerlang sekiranya tidak ada atau kurangnya usaha-usaha penambahbaikan strategik dilakukan bagi membolehkan institusi itu berkembang secara berterusan.

Inti pati penting di sebalik konsep organisasi pembelajaran adalah bahawa ilmu pengetahuan dan kemahiran baharu adalah diperlukan untuk menjana idea-idea baharu bagi memudahkan proses penyesuaian diri atau usaha menyumbang secara bermakna dalam persekitaran dan iklim pendidikan yang sangat kompleks dan tidak menentu. Dalam pada itu, wajar difahami bahawa gagasan baharu yang diilhamkan oleh pemikir dan pengamal pendidikan berdasarkan pengalaman masing-masing mempunyai risikonya yang tersendiri, dan dalam pelaksanaannya menuntut kreativiti dalam kalangan mereka yang terlibat, sama ada pembimbing atau mereka yang dibimbing.

Dalam dunia pendidikan, mentransformasi sesebuah institusi berkesan kepada sebuah organisasi pembelajaran yang mapan boleh membantu kelestarian pembangunan budaya keilmuan. Organisasi yang secara proaktif mengambil langkah untuk mendidik, membimbing dan membentuk setiap warganya secara berterusan dan sistematik berpotensi untuk kekal relevan dan berkecekapan untuk menyesuaikan diri dengan teknologi dan persekitaran pengajaran dan pembelajaran yang baharu yang cepat berubah.

Budaya pembelajaran berterusan ini memungkinkan nilai-nilai murni dan budaya kerja produktif bercambah, dan lebih mudah diperkukuhkan apabila budaya mengiktiraf dan menghargai kecemerlangan, semangat kebersamaan dan saling membantu, dan jiwa juang yang berani mencabar sesama rakan untuk membawa kelainan, pembaharuan, dan keluar dari kebiasaan, dijadikan budaya dan norma seharian.

Alma mater saya, Tanjong Lobang School Miri mampu berkembang sebagai sebuah learning organization kerana tekal dengan komitmen untuk membawa perubahan baharu yang bermanfaat untuk kelangsungan institusi dan warganya. Seperti juga pentingnya usaha ke arah continuous school improvement, proses pembelajaran organisasi yang biasanya dikaitkan dengan usaha untuk memperbaiki dirinya dari masa ke semasa melalui pemerolehan ilmu dan pengalaman baharu, dan kemudiannya menggunakan pengalaman tersebut untuk menjana ilmu pengetahuan, adalah kritikal untuk kelangsungan nilai, etos dan budaya kecemerlangan. Ilmu pengetahuan yang dicipta, dijana, didokumentasi dan dikongsikan oleh warganya melalui transformasi sekolah berpandukan konsep learning organization adalah penting kerana ianya akan mengukuhkan lagi institusi secara keseluruhan.

Apa yang kami amati dan rasai sebagai perubahan positif daripada pewujudan dan pengamalan budaya pembelajaran ini antaranya adalah peningkatan: semangat dan keghairahan untuk menerokai disiplin ilmu yang baharu; keseronokan belajar secara berkumpulan; kepuasan bersaing secara sihat dalam saling mencabar keupayaan dan kekuatan intelek sesama rakan; dan kesediaan untuk membuat penyesuaian terhadap pendekatan dan kaedah perolehan ilmu berdasarkan persekitaran sosialbudaya dan kemudahan yang kerap berubah.

Di sinilah letaknya kekuatan dan keistemewaan Tanjong Lobang School Miri, dan kami yang berpeluang mengikuti pendidikan menengah di bawah kepimpinan dan pengurusan yang cemerlang dan tenaga pengajar yang profesional, benar-benar bernasib baik. Sekolah yang berwatak ini memberi kami keyakinan diri yang tinggi  bahawa setiap usaha keilmuan dan setiap aktiviti kemasyarakatan yang kami ceburi merupakan pelaburan keinsanan yang akan memberi pulangan jangka panjang yang bernilai.

Saya melihat betapa benarnya hakikat bahawa kewujudan budaya pembelajaran dalam kalangan tenaga pendidik sekolah turut meresap ke dalam amalan pembelajaran seharian kami. Nilai-nilai seperti semangat sepasukan, rasa kekitaan, kebertanggungjawaban bersama dan jiwa kebersamaan telah memberi manfaat kepada kami sebagai individu, pasukan, dan sekolah secara keseluruhan. Menyaksi sendiri perkara ini berlaku, dan kami sebagai sebahagian penting daripada proses pembudayaan ilmu itu, memang terkesan. Ia turut mempengaruhi pandangan dan pemikiran kami tentang makna pendidikan dan peranan penting sekolah sebagai institusi sosial dalam pembentukan peribadi, jati diri dan watak kami.

Sekiranya setelah 52 tahun meninggalkan Tanjong Lobang School Miri sebagai pelajar, dan saya masih sampai sekarang ingat wajah-wajah pelaku utama yang berperanan penting menanam rasa cinta kepada ilmu dan dunia keilmuan dalam kalangan kami anak-anak luar bandar, pasti sekali mereka adalah insan pendidik yang wajar didendangkan, dan institusi pendidikan ini layak disebut-sebut sebagai contoh institusi sosial yang berkesan.

Pengetua kami, Mr. Robert Nicholl bukan sahaja membawa guru untuk berkongsi aspirasinya tetapi turut melibatkan Lembaga Pengawas Sekolah untuk menterjemahkannya ke dalam bentuk visi dan misi sekolah. Malah pandangan Lembaga Pengawas Sekolah turut diambil kira dalam menetapkan keutamaan untuk bertindak, dan menjadi kebiasaan bagi kami untuk mendengar penerangan tentang aspirasi tersebut dalam perhimpunan mingguan sekolah. Dalam perhimpunan ini jugalah beliau menjelaskan tentang konteks visi dan misi sekolah digubal, dan kewajaran melaksanakan peraturan atau tindakan yang telah dipersetujui bersama.

Dalam merangka semua ini beliau mengamalkan pendekatan yang berbentuk menyeluruh dan bersepadu, di mana setiap perkara atau komponen dalam sesuatu sistem itu diambil kira dan dianalisis sebagai entiti yang saling mempengaruhi dan saling melengkapi. Beliau juga mengutamakan kerjasama dan kolaborasi antara yang memberi dan menerima dalam proses pengajaran dan pembelajaran. Guru dan pelajar saling membantu dan berinteraksi secara bermakna untuk menjadikan proses itu satu pengalaman keilmuan yang boleh mendorong minat serta kecenderungan meningkatkan aras professional diri secara berterusan.

Mengimbau kembali pengalaman alam persekolahan di alma mater saya di Miri itu, saya terfikir tentang takrif yang diberi oleh Peter M. Senge dalam bukunya “The Fifth Discipline” (1990) mengenai learning organization. Beliau mentakrifkan organisasi pembelajaran sebagai usaha sekumpulan individu untuk belajar dan meningkatkan kecekapan diri bagi tujuan mengupayakan mereka mencipta sesuatu yang mereka ingini. Dalam buku itu beliau menyebut ciri-ciri organisasi pembelajaran dalam bentuk lima disiplin berikut: shared vision, system thinking, team learning, personal mastery, dan mental models.

Menariknya, semua ini telah berlaku di Tanjong Lobang School Miri setengah abad yang lalu, dan saya adalah antara kumpulan yang beruntung kerana menjadi pemanfaatnya.

See author's posts


Banjir ‘ancam’ Sudan

KHARTOUM: Banjir yang melanda di Sudan akibat hujan lebat lebih sebulan telah mengorbankan 89 orang manakala 44 lagi cedera, berdasarkan pengumuman jumlah rekod terbaharu oleh pertahanan awam, kelmarin.

Sebanyak 37,249 rumah dan 150 bangunan awam telah musnah akibat banjir tersebut, tambah kenyataan itu.

Hujan lebat kerap kali berlaku di Sudan antara Jun hingga Oktober, dan terpaksa menghadapi situasi berkenaan setiap tahun.

“Paras air Sungai Nil juga meningkat sepanjang masa sejak catatan bermula lebih dari satu abad yang lalu,” kata kementerian pengairan dan air.

Menurut laporan terkini daripada Pejabat Pertubuhan Bangsa-Bangsa Bersatu bagi Penyelarasan dan Hal Ehwal Kemanusiaan (OCHA) di Sudan pada Khamis lalu, setakat tahun ini, seramai 381,770 mangsa telah terkesan akibat banjir.

Darfur utara di sebelah barat dan Sennar yang terletak di selatan negara tersebut antara kawasan yang sangat teruk terjejas ketika berlakunya banjir besar.

Pada 2019, seramai 400,000 orang terkesan sepanjang musim banjir itu, kata jurucakap OCHA. – AFP

See author's posts


Piala Dunia: Jerman perlu waspada

AL-SHAMAL, Qatar: Pemain veteran Jerman, Thomas Mueller berkata semalam pasukannya mesti “kekal merendah diri” ketika skuad itu masih boleh tersingkir pada peringkat kumpulan Piala Dunia dan apa yang berlaku pada 2018 masih berada di minda mereka menjelang pertemuan dengan Costa Rica awal pagi Jumaat ini.

Gol penyamaan Niclas Fuellkrug pada minit ke-83 berdepan Sepanyol Ahad lalu kembali meletakkan cabaran Jerman di landasan sebenar selepas kemusnahan dihadapi berikutan kalah di tangan Jepun.

Harapan Jerman untuk layak ke kelompok 16 terakhir di Qatar kini bukan lagi di tangan mereka walaupun jika menewaskan pasukan bukan pilihan, Costa Rica.

Kemenangan Jepun ke atas Sepanyol bermakna Jerman mesti mengatasi perbezaan gol dengan Sepanyol yang banyak dibantu kemenangan 7-0 skuad La Roja membalasah Costa Rica pada perlawanan pembukaan.

Mueller bagaimanapun berkata mereka kini hanya fokus untuk menewaskan Costa Rica, yang bangkit dalam aksi kedua dengan menewaskan Jepun 1-0.

“Apabila bola sepak akan melihat Jerman menentang Costa Rica, pada pandangan luar kami adalah pilihan dan jelas kami perlu menang,” kata Mueller.

“Kami kekal merendah diri. Kami hanya ada satu mata dan kurang satu perbezaan gol, tiada sebab untuk kami menjadi terlalu teruja.

“Mungkin ada senyuman di bibir kami (selepas perlawanan menentang Sepanyol), tapi itu kerana kami sedar masih ada peluang.

“Jangkaan terhadap Jerman jauh daripada sasaran awal sebagai “pasukan kali ini” selepas konsisten sepanjang Piala Dunia lalu,” katanya.

Namun selepas menang kejohanan pada 2014 di Brazil, tahap berkenaan semakin pudar apabila juara bertahan itu tersingkir pada peringkat kumpulan di Russia.

Kini mereka sekali lagi berdepan penyingkiran pada peringkat yang sama. – AFP

See author's posts


Fadillah tiba 8 pagi di Dewan Serbaguna Gita ke pusat penamaan calon

KUCHING: Penyandang kerusi Parlimen Petra Jaya, Dato Sri Fadillah Yusof tiba di Dewan Serbaguna Gita Kampung Pinang Jawa) seawal 8.00 pagi bersama jentera GPS-PBB sebelum bergerak ke Pusat Penamaan Calon di Dewan Al-Muneerah SMK Petra Jaya.

Turut kelihatan berada di pusat penamaan calon Parlimen Petra Jaya, Pesuruhjaya Polis Sarawak DCP Datuk Mohd Azman Ahmad Sapri dan Ketua Polis Daerah Kuching Asisten Komisioner Ahsmon bagi meninjau pusat penamaan calon di Sarawak.

See author's posts


Sejarah Iban

BAJIK-BAJIK … Sekeda ari indu Iban ti diau di menua Berunei nyentuk ke diatu.

Tusun Ke-54

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China enggau Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama “Iban” ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum  aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena IbanSarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

IBAN JEMAN PERINTAH SULTAN BERUNEI

Meda baka nya Ugat pan enda nyadi ngelaban Laksamana Amir laban iya bebasaka Linggir “Mali Lebu” ti petunggal iya empu. Nya alai kena iya mantupka ati iya ke pedis sereta berani, Ugat berunding deka nguluka kayau anak. Keterubah nguluka kayau Ugat matak bala iya ngayau ngalahka rayat Berunei: bansa Beliun ti selalu ngachau bala Iban ti deka ngiga menua baru di menua Sarikei. Udah nyendiaka diri Ugat enggau bala iya pan bekejang bejalai ngulu sungai Paku. Udah dua malam di rantau jalai dia Ugat enggau bala iya pan datai di ulu Awik ke besabung enggau ulu Sarikei. Sida bemalam di ulu Awik lalu ngatur bala manuk sabung iya deka nyerang munsuh di Sungai Sarikei pagi hari nya. Ugat ngasuh manuk sabung iya ti benama Ramping, Doo, Ita enggau Japang mupuk dulu ari bala bukai lebih kurang sebatu. Sida empat nya enda ibuh mai barang semina senyata enggau terabai aja.

Nyau semak tengahari dalam pejalai seduai deka nuju rumah munsuh, Ramping seduai Doo mansa kebun pisang munsuh. Seduai pan munuh siku munsuh ke benung nebas ensiang pun pisang iya. Bala munsuh bukai ke meda seduai bedengah munsuh nya pan begau lalu madah, bala Iban datai nyerang sida.

Ramping seduai Ita mai pala munsuh nya ngagai Ugat. Sida nusuika Ugat pasal pejalai sida nya. Ugat irau amat ati ninga Ramping seduai Doo madahka iya bala munsuh bisi meda seduai iya. Nya alai iya pan mai bala iya nikal pulai ke ulu Paku. Taja  kayau iya ti deka ngalahka munsuh di sungai Sarikei balang, Ugat enda jera. Sekali tu iya mai bala iya ngayau ngalahka munsuh bala Iban ke diau ari ili Wong Embuas di ili Batang Kerian. Maya tu nadai siku Iban ke pindah ari Rimbas udah diau ari ulu Wong Embuas. Maya nya bala Iban menua Batang Kerian ke udah diuan bansa Iban semina di Melupa. Ketegal bansa Iban ke mimit diau dia, rumah panjai Iban ba Kerangan Arang bisi dua kali dialahka bala Seru ari Julau.

Kena nyendiaka diri deka ngalahka munsuh iya, Ugat  nguluka bala iya ke ulu Kerian ti alai sida ngaga perau pengayau. Udah perau pengayau nya tembu Ugat lalu nguluka bala iya undur ngili Sungai Kerian nuju rumah munsuh di Wong Embuas. Lebuh sida mansa menua ke dikumbai Setebuk, sida ninga nyawa orang rinchah amai datai ari ili. Nya alai Ramping seduai Japang lalu matak perau sida ke tebing lalu disurukka sida ba baruh dan kayu ke merundai ke ai. Sida belalai dia. Enda lama udah nya  sida pan tepedaka sebuah perau panjai datai ari ili ke ngundan bala Seru lelaki, indu enggau nembiak. Bala munsuh tu mudik deka ngabang ngagai rumah orang ke rami nikah ari ulu sida. Meda perau munsuh nya nyau semak-sesemak, Japang mai bala iya nyerang perau nya. Sida bekayuh ngansak semak agi ngagai perau bala munsuh nya. Datai sida ba perau munsuh nya Ramping seduai Japang lalu numbuk munsuh ngena sangkuh lalu bedengah dua iku munuh. Ugat ke ngeluan mega pan bedengah siku agi.

Meda baka nya bala munsuh bendar amat ngetanka bala indu enggau nembiak sida nya. Sida mega numbuk bala Ugat ngena seligi nibung lalu ngemakarka Unchie seduai Lunyai. Meda baka nya dia Ugat mai bala iya nikal baru ngulu Batang Kerian lalu pulai ke Paku.

Dua tiga taun udah ke ngayau bansa Seru di Wong Embuas di ili Batang Kerian Ugat bisi mimpi. Iya bemimpi asai ke meda mayuh bala orang datai ngagai rumah iya di Nanga Tiang. Bala orang nya madahka sida ari Bangat lalu minta Ugat nirika gawai besai kena ngelaluka sida. Maya nya  bala Iban di Ulu Paku diau begulai serumah betuaika Ugat seduai menyadi iya Kaya. Libau-Buban apai Ugat diau kediri di Ulu Samu, udah ke bebini jadi enggau Saap, sepengudah  bini iya ti benama Nawie mati.

Nama utai empa mimpi aku nya, ku Ugat bejaku kediri. Iya pan ngelumuka sida serumah lalu nanyaka  runding sida pasal mimpi iya nya. Ninga munyi nya, Kelass anak Saing madah, Ugat sigi patut nirika gawai besai udah ke menang ngelaban munsuh di Sarikei enggau di Wong Embuas di Kerian. Bala sida ke bukai mega besetuju enggau penemu Kelass.

GAWAI ENCHABOH ARONG

Sebedau nirika Gawai Enchaboh Arong, Ugat ngasuh tukang ukir ke pandai ngukirka iya tiang Chandi Urik. Udah gawai nya nyau deka nyadi, Ugat pan  madahka Uyu apai Ikum ari Ulu Julau datai ngabang ngagai gawai iya nya lalu nyadi Tuai Gawai. Datai di rumah Ugat,  Uyu apai Ikum meda ukir tiang chandi Ugat kelalu tuai. Iya madah, laban Ugat agi biak sereta apin suah matak kayau nya alai gawai Ugat nya apin tau nirika tiang ngemesai nya. Uyu nanyaka endur Libau “Buban” apai Ugat. Ugat madahka apai iya di Ulu Samu diau enggau bini baru iya. Ninga munyi nya Uyu madahka diri enda berani mutuska baka ni atur gawai nya sebedau iya berunding enggau Libau “Buban”. Ninga munyi nya, Ugat ngasuh bala iya ngambi apai iya di Ulu Samu. Udah Libau “Buban” datai, Uyu apai Ikum madah, ba penemu iya ukir tiang chandi ke kena Ugat begawai nya kelalu besai.

“Ugat agi kelalu biak sereta apin tau dikumbai tuai kayau,” pia ku Uyu. “Nya alai ba penemu aku, manah agi enti gawai tu dipejadi atas nama nuan, ukai atas nama Ugat,” pia ku Uyu nambahka jaku iya tadi. Libau pan setuju. Nya alai gawai nya ukai atas nama Ugat tang atas nama apai iya Libau “Buban”.

PERANG BETING MARU

Udah gawai nya mih Linggir “Mali Lebu” alah ngelaban bala Raja di Beting Maru dalam taun 1849. Ari rumah Ugat nya mega Kedit “Rindang” datai mantu Linggir-Mali Lebu betempuh enggau bala Raja di Nanga Peka empat hari udah perang Beting Maru. Udah alah, Linggir enggau bala Iban Paku pan nundukka perintah Raja. Ugat laban ke enggai dipegai sebarang  perintah mai bala iya pindah ke Julau. Mayuh bala Iban ari Ulu Paku nitihka iya, tang sebedau sida pindah ke Julau sida dulu berimba menua Ulu Awik.

Apin lama udah Ugat pindah ke ulu Julau bala Enchana-Letan ari Karangan Pinggai di Paku mega pindah ke Awik dalam taun 1854. Tiga taun udah nya bala Minggat mega pindah ke Awik. Enda lama udah nya, enda mukai-mukai maya nebang taun sida ke datai di Julau, Ugat enggau bala iya kena rampit penyakit pedis perut. Meda baka nya, Ugat berumban mai bala sida ke sakit pulai ke Paku. Apin lama udah datai di rumah sida di ulu Paku, mayuh sida mati, nyengkaum Ugat empu. Ketegal pemati Ugat dia bala iya, pulai ke Paku magang, lalu enda pulai ke Julau agi, nya alai pemindah sida lalu balang ngapa. Puntan baka menasan jalai jelu, kabah baka buah merunjau ulu.

Referen maya &  kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia & The Encyclopaedia of Iban Studies, Volume III, Joanne and Vinson H. Sutlive). The Sarawak Journal 1994 -The Source of Iban History, Benedict Sandin)

(Betampung ba Tusun Ke-55  minggu nyin ila)

Nya mih, sekeda cherita penatai enggau pemindah bansa Iban makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Arapka Iban patut nemu asal penatai diri empu endang seperugan sebedau bepechah berimba menua baru di menua bukai.  Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha enggau Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia   (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega, bala tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai mega ulih serakup lalu begempung enggau bansa bukai di Sarawak. Engka bala pemacha bisi utai tanya tauka deka ngirum infomasyen engga gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh HARRY USUP UMBAR

See author's posts


Pertubuhan Peladang agih bantuan hasil pertanian

LUNDU: Pertubuhan Peladang Kawasan Sri Gading Lundu
mengagihkan hasil pertanian kepada para barisan hadapan di kawasan Lundu yang
bertugas dalam usaha memerangi penularan wabak COVID-19, semalam.

Pengagihan disempurnakan melalui Pusat Khidmat Tanjong
Datu kepada barisan hadapan dari pelbagai jabatan dan agensi berkaitan yang
bertugas dalam tempoh Perintah Kawalan Pergerakan (PKP).

Hasil tani yang diagihkan termasuk buah-buahan segar
tempatan seperti tembikai dan kelapa sebagai bekalan makanan mereka yang
bertugas.

Terdapat 12 jabatan dan agensi yang menerima sumbangan hasil
tani adalah Hospital Daerah lundu, Klinik Kesihatan Sematan, Klinik Kesihatan
Sampadi, Klinik Kesihatan Stoh dan Balai Polis Lundu.

Turut menerima adalah Bomba Lundu, Pasukan Gerakan Am
(PGA) Telok Melano, Angkatan Tentera Malaysia (ATM) Telok Melano, Majlis Daerah
Lundu, Pejabat Daerah Lundu, Pejabat Daerah Kecil Sematan dan Jabatan Pertanian
Daerah Lundu.

Sumbangan telah disampaikan oleh Ketua Pergerakan Wanita
Parti Pesaka Bumiputera Bersatu (PBB) Tanjong Datu Fatimah Abdullah yang
mewakili Ahli Dewan Undangan Negeri (ADUN) Tanjong Datu Datuk Amar Jamilah Anu.

Dalam perkembangan berkaitan, sebanyak 4,503 ketua isi
rumah dan 67 buah kampung termasuk kuarters Kerajaan
dan Perumahan di Tanjong Datu telah menerima sumbangan bekalan makanan dalam
tempoh PKP bermula 30 Mac lalu.

Sumbangan adalah daripada Kerajaan Negeri, Kerajaan
Persekutuan dan juga dari Ahli Parlimen Santubong merangkap Menteri
Keusahawanan dan Koperasi Dato Sri Wan Junaidi Tuanku Jaafar.

Sementara itu, Jamilah turut telah memberikan sumbangan
peribadi bermula 26 hingga 29 Mac lalu iaitu sebanyak 273 sumbangan kepada Ketua
Isi Rumah.

Penghantaran telah di hantar secara berperingkat ke tiga
zon di Tanjong Datu iaitu Sampadi, Lundu dan Sematan.

See author's posts


Sarawak terima peruntukan RM829 juta

KUCHING: Sarawak akan menerima peruntukan berjumlah RM829 juta dari Kerajaan Persekutuan melalui Kementerian Pembangunan Luar Bandar (KPLB) pada tahun depan.

Timbalan Ketua Menteri, Datuk Amar Douglas Uggah Embas berkata, peruntukan itu bertujuan tahun depan Sarawak akan diperuntukkan RM829 juta pembangunan elektrik, air jalan kampung, memperbaiki rumah dan jambatan serta pembangunan infrastruktur asas lain.

“Kawasan luar bandar di Sarawak masih memerlukan bantuan,” katanya dalam sidang media selepas mesyuarat Jawatankusa Tertinggi Bersama Perancangan dan Pemantauan KPLP – Kerajaan Negeri Sarawak Bilangan 1 2020 di sebuah hotel terkemuka semalam.

Sehubungan itu, Uggah menyatakan mesyuarat antara dua pihak kerajaan itu bakal menyelaras program di luar bandar di Sarawak.

“Mesyuarat ini menunjukkan betapa rapatnya Kerajaan Persekutuan dan Kerajaan Sarawak dalam kita membangunkan rakyat Malaysia di Sarawak,” ujarnya.

Uggah menambah, perbincangan juga menjurus kepada cadangan projek untuk Sarawak pada tahun 2022.

Sementara itu, Menteri Pembangunan Luar Bandar, Datuk Dr. Abd Latiff Ahmad menegaskan Kerajaan Persekutuan begitu komited dengan kerjasama dengn Kerajaan Sarawak.

“Kita melihat Sarawak sebagai rakan kongsi sebahagian daripada persefahaman konsep federalism jadi ini pilihan yang betul antara kerajaan pusat luar bandar dan Sarawak,” jelasnya.

Dr. Abd Latiff mengakui kerjasama JTB di peringkat tertinggi yang dipengerusikannya dan Uggah jelas memperlihatkan untuk menyelesaikan segala perkara dasar pembangunan luar bandar di Sarawak.

“Kita juga melihat hala tuju luar bandar di peringkat persekutuan dan peringkat negeri,

“Kita juga tahu Sarawak masih memerlukan infrastruktur jalan, elektrik, air dan perhubungan internet,” ujarnya senarai pembangunan utama yang diperlukan oleh Kerajaan Sarawak telah dimasukkan dalam Rancangan Malaysia ke-12 (RMK12) mulai 2021 dan dijangka dibentang pada Januari hadapan.

Turut hadir, Menteri Muda Utiliti (Bekalan Air), Datuk Dr. Abdul Rahman Junaidi.

Oleh Diyana Samsuddin

See author's posts


Covid-19: Kes positif di Sibu rakyat tempatan balik dari Arab Saudi

KUCHING: Terdapat satu kes positif Covid-19 dilaporkan di Daerah Sibu semalam merupakan rakyat tempatan yang baharu pulang dari Arab Saudi.Pengerusi Jawatankuasa Pengurusan Bencana Negeri Sarawak (JPBNS), Timbalan Ketua Menteri Datuk Amar Douglas Uggah Embas berkata, kes berkenaan menjadikan jumlah keseluruhan kes positif Covid-19 di Sarawak setakat semalam adalah sebanyak 573 kes.

“Kes ke-573 ini merupakan warganegara Malaysia yang bekerja sebagai jurutera di salah sebuah Syarikat Minyak dan Gas di Arab Saudi.

“Kes telah balik ke Malaysia pada 3 Julai lalu dari Arab Saudi dengan menaiki Saudi Arabia Airline melalui KLIA,” katanya dalam sidang media semalam.

Uggah memberitahu kes tersebut telah menjalani saringan ujian RTK Antigen Covid-19 pada 3 Julai 2020 setibanya di KLIA dan keputusan RTK Antigen Covid-19 adalah negatif.

“Sebelum balik ke Sibu, kes menginap semalam di Tune Hotel KLIA pada 3 Julai seterusnya kes telah balik ke Sibu dengan menaiki penerbangan Air Asia pada 4 Julai dan telah dibawa terus ke pusat kuarantin di Sibu.

“Kes telah diambil swab pada 6 Julai dan keputusan ujian rT-PCR dari Makmal Hospital Sibu adalah positif Covid- 19 pada 7 Julai 2020,” ujarnya kes tidak menunjukkan sebarang tanda dan gejala Covid-19 dan telah dimasukkan ke Hospital Sibu pada hari yang sama untuk rawatan lanjut.

Dalam pada itu, Uggah memaklumkan juga tiada kes baru yang telah sembuh dan discaj dari hospital semalam.

“Ini menjadikan jumlah keseluruhan kes positif Covid-19 yang telah sembuh dan discaj kekal sebanyak 551 orang atau 96.16 peratus,” ujarnya.

Oleh Diyana Samsuddin

See author's posts


Agong titah rakyat Malaysia bersabar tunggu pembentukan kerajaan baharu

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah meminta rakyat Malaysia agar bertenang dan bersabar, sementara menunggu pembentukan kerajaan baharu pasca-Pilihan Raya Umum ke-15 (PRU15).

Seri Paduka bertitah pembentukan kerajaan Persekutuan yang baharu memerlukan sedikit masa lagi.

“Harap bersabar, perlukan masa sikit, kena bersabar, banyak bertenang.

“Kerajaan ‘Caretaker’ masih lagi ada, masih berjalan seperti biasa,” titah baginda ketika mencemar duli menyantuni pengamal media yang berkampung di hadapan pintu 2 Istana Negara, di sini hari ini.

Seri Paduka juga bertitah agar segala perkembangan terkini mengenai pembentukan kerajaan Persekutuan baharu, hendaklah dirujuk kepada kenyataan yang dikeluarkan pihak Istana Negara.

“Saya tidak akan buat kenyataan. Ikutlah kenyataan yang dikeluarkan oleh pihak Istana Negara,” titah baginda.

Dalam kenyataan media terkini Istana Negara hari ini, Al-Sultan Abdullah berkenan untuk melanjutkan proses bagi ketua parti politik dan gabungan parti politik mengemukakan gabungan parti-parti politik bagi pembentukan kerajaan baharu dan calon Perdana Menteri, sehingga 2 petang esok.

Semalam, Yang di-Pertuan Agong menitahkan semua ketua parti politik dan gabungan parti politik untuk memaklumkan kepada Istana Negara mengenai gabungan parti, dan menamakan calon Perdana Menteri yang dipersetujui untuk membentuk kerajaan baharu sebelum 2 petang, hari ini.

PRU15 berakhir dengan situasi Parlimen tergantung, apabila tiada parti atau gabungan parti politik mendapat majoriti mudah untuk membentuk kerajaan Persekutuan.

PRU15 pada 19 Nov menyaksikan gabungan parti antaranya Pakatan Harapan (PH) memperoleh 82 kerusi Parlimen, Perikatan Nasional (73), manakala Barisan Nasional (30).

Majoriti mudah untuk membentuk kerajaan ialah 112 kerusi.

— BERNAMA

See author's posts


Kebakaran di Mid-Valley Megamall libat bilik pencawang TNB

KUALA LUMPUR: Satu kebakaran dilaporkan berlaku di pusat beli-belah Mid Valley Megamall hari ini.

Beberapa video tular di media sosial yang menunjukkan kepulan asap hitam keluar dari bangunan itu.

Jurucakap Jabatan Bomba dan Penyelamat Kuala Lumpur (JBPM) ketika dihubungi mengesahkan kebakaran telah berlaku di pusat beli-belah itu.

Kebakaran itu melibatkan salah sebuah bilik pencawang Tenaga Nasional Berhad. Kami akan mengeluarkan kenyataan dalam masa terdekat,” katanya. – Bernama

See author's posts


Pendidikan fokus utama Huang

SARIKEI: Bidang pendidikan merupakan satu bidang yang amat penting dan menjadi salah satu fokus utama Ahli Dewan Undangan Negeri (ADUN) Repok, Dato’ Sri Huang Tiong Sii sejak menjadi wakil rakyat di kawasan Repok.

Oleh itu, beliau sentiasa membantu dalam menyalurkan peruntukan projek Transformasi Luar Bandar (RTP) kepada sekolah dikawasan Repok untuk mempastikan pembangunan setiap sekolah sentiasa diutamakan.

Huang juga turut menyalurkan bantuan kepada pelajar dari keluarga kurang berkemampuan dengan sumbangan seperti beg, pakaian dan kasut sekolah setiap tahun.

Kelmarin, Huang menghadiri Majlis Sumbangan Pendidikan kepada pelajar cemerlang anjuran Persatuan Foochow Sarikei di salah sebuah restoran.

Semasa berucap di majlis tersebut, beliau berkata, keselesaan pembelajaran untuk pelajar dan guru disekolah harus diutamakan.

“Oleh itu, saya amat mementingkan pembangunan setiap sekolah di kawasan Repok.

“Saya dulu datang dari keluarga yang kurang berkemampuan. Oleh itu saya amat memahami keperluan pelajar dari keluarga yang kurang berkemampuan.

“Mereka memerlukan beg, pakaian dan kasut sekolah yang selesa untuk bersekolah. Oleh itu, saya turut menyumbangkan keperluan asas persekolahan ini kepada setiap sekolah di kawasan Repok yang mempunyai pelajar kurang berkemampuan,” katanya.

Huang turut mengulangi penghargaan kepada Ketua Menteri, Datuk Patinggi Abang Johari Tun Abang Openg yang banyak melaksanakan program pembangunan untuk rakyat Sarikei.

Katanya, pelaksanaan projek pembangunan berimpak tinggi, seperti Jambatan Sungai Pasi dan laluan baharu ke Tanjung Manis membawa faedah besar kepada rakyat.

See author's posts


Belia dijemput sertai pertandingan Esports

BERSEMPENA dengan sambutan Hari Belia Negeri Sarawak pada 5 Disember ini, Kementerian Belia dan Sukan Negeri Sarawak (MYSS) dengan kerjasama Persatuan Sukan Elektronik Negeri Sarawak (SESA) akan menganjurkan “MYSS YOUTH STAY AT HOME ESPORTS XTIVE CHALLENGE” secara atas talian selama empat minggu bermula pada 4 sehingga 27 Disember.

Pertandingan Esports itu terbuka khas untuk belia-belia di Negeri Sarawak yang berumur 40 tahun ke bawah.

Game title yang akan dipertandingkan adalah PUBG Mobile (squad mode) dan dijangka akan disertai oleh seramai 1,200 belia atau 240 pasukan.

Konsep pertandingan kali ini agak berbeza yang mana pihak penganjur akan membahagikan perlawanan kepada tiga circuit dan pasukan yang terbaik daripada setiap circuit akan mara ke Grand Final (25 Disember sehingga 27 Disember).

Pemenang Grand Final akan memenangi wang tunai dan berpeluang untuk mewakili Sarawak pada Kejohanan Esports terpilih tahun hadapan.

Borang pendaftaran boleh didapati melalui link Google Form yang akan disiarkan di FB Page Sarawak Esports Association pada 2 Disember.

Sebarang pertanyaan dan maklumat lanjut boleh hubungi Adi di talian 019 4514529 atau di ink Discord Kaunter Pertanyaan SESA https://discord.gg/uHn6dB96pR.

Penganjuran kali ini juga akan diselitkan dengan program Esports Webinar bagi emberi pendedahan tentang peluang yang boleh diceburi oleh belia-belia dalam ndustri Esports dan mengenai permiana sihat.

Program tambahan ini akan disampaikan oleh beberapa orang panel yang mempunyai pengalaman dan kepakaran dalam bidang Esports.

See author's posts


Polis Indonesia tahan empat warga Uzbekistan

JAKARTA: Polis Indonesia menahan empat warga Uzbekistan pada 24 Mac lepas kerana disyaki terlibat dalam penyebaran aktiviti keganasan melalui propaganda di media sosial.

Mereka ditahan dalam operasi polis antikeganasan Indonesia, Densus 88 hasil kerjasama Imigresen Jakarta Utara berdasarkan maklumat daripada kerajaan Uzbekistan.

“Kesemua suspek yang berumur dalam lingkungan 26 hingga 40 tahun turut disyaki terlibat dengan jaringan Islamic State antarabangsa dan Timur Tengah,” kata jurucakap Polis Indonesia Brigadir Jenderal Ahmad Ramadhan dalam satu kenyataan.

Beliau berkata mereka juga mempunyai kaitan dengan organisasi pengganas Khatiba al-Tawhid wal-Jihad, yang dahulunya dikenali sebagai Jannat Oshiklari.

Kesemua suspek yang tiba di Indonesia pada Februari lepas, berusaha untuk merekrut individu yang mempunyai fahaman sama untuk melakukan tindakan keganasan.

Tiga suspek aktif menyebarkan propaganda di pelbagai media sosial dan seorang lagi suspek bertindak sebagai pembuat dokumen palsu dan penyedia kewangan. – Bernama

See author's posts


JRTM letak Sarawak dalam peta pelancongan

KUCHING: Penerbitan Jurnal Pengurusan Pelancongan Bertanggungjawab (JRTM) akan meletakkan Sarawak kembali ke peta dunia sebagai destinasi pelancongan.

Menteri Pelancongan, Kesenian dan Kebudayaan, Datuk Abdul Karim Rahman Hamzah mengakui jurnal yang pertama diterbitkan di Sarawak hasil suntingan anak Sarawak sendiri itu pasti akan meningkatkan imej negeri ini walaupun dunia sedang dilanda pandemik Covid-19.

“Pada masa yang sama, ia akan mempromosikan Sarawak dan memberitahu pembaca tentang bagaimana kita dapat mewujudkan pelancongan yang bertanggungjawab dalam konteks tempatan,” katanya.

Abdul Karim berkata demikian ketika melancarkan Jurnal Pengurusan Pelancongan Bertanggungjawab (JRTM) di sini semalam.

Menurutnya, JRTM merupakan jurnal ilmiah bertujuan memajukan dan menyebarkan pengetahuan canggih yang berkaitan dengan pelancongan dan perhotelan yang bertanggungjawab berdasarkan isu dan kes kontemporari di Sarawak dan mana-mana destinasi yang sedang membangun di dalam atau di luar negara.

“Ia berfungsi sebagai wadah menggabungkan kepakaran akademik pelancongan dan perhotelan, pengamal, agensi kerajaan dan pihak berkepentingan lain dan memberikan pandangan holistik, penemuan yang kukuh dan pandangan praktikal untuk memberi manfaat kepada pembaca dan masyarakat,” ujarnya.

JRTM adalah Jurnal Antarabangsa Pertama dalam pelancongan dan perhotelan yang diterbitkan di Sarawak dan diedit oleh orang Sarawak, kata Abdul Karim.

“Saya gembira mengetahui JRTM berbeza kerana menerima penghormatan daripada bidang akademik dan pengamal,” ujarnya dan menambah, artikel yang diterbitkan dalam jurnal itu akan berguna untuk ahli akademik dan pengamal.

Sementara itu, Abdul Karim memberitahu JRTM diterbitkan oleh Fakulti Pengurusan Perhotelan dan Pelancongan, Universiti UCSI dan Persatuan Penyelidikan Sarawak (SRS), disokong oleh Kementerian Pelancongan, Seni dan Budaya Sarawak (MTAC) dan Regional Expertise Center (RCE) Kuching yang merupakan inisiatif oleh PBB untuk merealisasikan Matlamat Pendidikan Berkelanjutan dan Pembangunan Lestari (SDG).

“Sebagai terbitan pertama JRTM akan diterbitkan pada Januari 2021 dalam bentuk elektronik dan bercetak,” jelasnya.

Oleh Diyana Samsuddin

See author's posts


Guna elektrik tanpa rekod SEB rugi RM15,000

KUCHING: Lebih 30 kes kecurian elektrik terbongkar di empat blok rumah kedai di Tabuan Park, Kuching, dalam operasi bersama membabitkan Sarawak Energy Berhad (SEB), Kementerian Utiliti dan Telekomunikasi (MUT) dan polis baru-baru ini.

SEB dalam satu kenyataan memaklumkan,  semasa operasi itu, didapati tiada meter elektrik di lokasi, menunjukkan bahawa pelakunya terpaksa menggunakan kabel penoreh terus untuk menyambung secara haram kepada bekalan kuasa dari sesalur utama ke bangunan.

“Siasatan juga mendedahkan bahawa bangunan itu mempunyai sejarah kejadian kebakaran yang disyaki berpunca daripada amalan pendawaian yang tidak selamat.

“Semua kabel menoreh terus yang ditemui di lokasi telah dibongkar dan dirampas sebagai bukti kecurian elektrik.

“SEB menganggarkan kerugian bulanan kira-kira RM15,000 semata-mata disebabkan penggunaan elektrik yang tidak direkodkan di kawasan ini,” katanya.

Laporan polis telah dibuat dan semua pihak yang terlibat termasuk kontraktor elektrik akan dipanggil untuk membantu siasatan yang sedang dijalankan.

Jika sabit kesalahan, mereka akan menghadapi pertuduhan mengikut Seksyen 33(5) Ordinan Elektrik, yang membawa hukuman sehingga RM100,000 dan/atau penjara lima tahun.

SEB akan meneliti permohonan baharu untuk bekalan elektrik, serta akaun sedia ada, untuk individu yang mempunyai sejarah kecurian elektrik.

Semua pemohon, termasuk kontraktor, dikehendaki mematuhi Prosedur Operasi Standard (SOP) semasa memohon bekalan elektrik bagi mengelak sebarang komplikasi yang mungkin berlaku pada masa hadapan.

“Oleh itu, orang ramai dinasihatkan supaya berhati-hati dan tidak mempercayai penyedia perkhidmatan yang mendakwa mempunyai keupayaan untuk mengurangkan penggunaan elektrik atau menawarkan penggunaan elektrik tanpa had dengan mengganggu meter,” katanya lagi.

Mereka yang mempunyai maklumat berkaitan kecurian kuasa digalakkan untuk melaporkan kejadian sedemikian, termasuk butiran mengenai penyedia perkhidmatan kecurian kuasa, kepada pusat penjagaan pelanggan SEB di talian 1300-88-3111 atau melalui e-mel di customercare@sarawakenergy.com.  Semua maklumat yang diterima akan dianggap sebagai sulit.

Oleh NUR AIN OTSMAN

See author's posts


Kemuka BNCP selewat-lewatnya 30 Jun -LHDN

PUTRAJAYA: Pembayar cukai dalam kategori yang tidak menjalankan perniagaan diingatkan untuk mengemukakan Borang Nyata Cukai Pendapatan (BNCP) bagi Tahun Taksiran 2019 selewat-lewatnya pada 30 Jun.

Lembaga Hasil Dalam Negeri (LHDN) berkata, pembayar cukai boleh merujuk Program Memfail Borang Nyata bagi tahun 2020 menerusi pautan http://lampiran1.hasil.gov.my/pdf/pdfam/ProgramMemfailBN_2020_Pin.3_1.pdf untuk Bahasa Melayu dan http://lampiran1.hasil.gov.my/pdf/pdfam/ProgramMemfailBN_2020_Pin.3_2.pdf untuk Bahasa Inggeris sebagai panduan mengemukakan BNCP.

Bagi pembayar cukai individu, LHDN menyediakan senarai pelepasan cukai bagi Tahun Taksiran 2019 yang boleh diakses di portal rasmi LHDNM www.hasil.gov.my > Individu > Pelepasan Cukai bagi membantu mereka mendapatkan maklumat berkaitan pelepasan cukai yang boleh dituntut ketika mengisi BNCP.

LHDN dalam satu kenyataan semalam berkata,  sebanyak 2,175,596 borang nyata cukai bagi Tahun Taksiran 2019 telah diterima oleh LHDN daripada pembayar cukai sehingga 15 Jun dalam kategori yang tidak menjalankan perniagaan.

“Daripada jumlah tersebut, pengemukaan secara e-filing adalah sebanyak 2,139,360 atau merangkumi 98.33 peratus dan selebihnya secara manual (borang kertas),” katanya.

LHDN turut menasihatkan pembayar cukai untuk mengisi maklumat yang tepat serta terkini dalam BNCP mereka bagi membantu LHDN memproses setiap bayaran balik cukai terlebih bayar dengan lancar.

“Pemprosesan bayaran balik cukai terlebih bayar sentiasa menjadi keutamaan LHDNM dalam memastikan setiap pembayar cukai yang layak akan menerima bayaran balik cukai mereka dalam tempoh yang ditetapkan,” katanya.

Antara maklumat yang diperlukan untuk pemprosesan bayaran balik cukai terlebih bayar ialah nama penuh, nombor pengenalan diri, maklumat akaun bank yang aktif, alamat surat menyurat, nombor telefon, alamat e-mel dan nombor pendaftaran pertubuhan (bagi pembayar cukai kategori pertubuhan). –Bernama

See author's posts


NCR: Fokus pengukuran lot individu

SERIAN: Fokus pengukuran perimeter tanah Hak Adat Bumiputera (NCR) tahun ini ditumpukan pada pengukuran lot individu bagi kawasan yang telah diwartakan di bawah Seksyen 6 Kanun Tanah Negeri berdasarkan permohonan dan kesediaan penuntut tanah tersebut.

Menurut Timbalan Ketua Menteri, Datuk Amar Awang Tengah Hasan setakat ini sebanyak 34,091 lot individu telah berjaya diukur melibatkan kawasan seluas 42,265 hektar (104,436 ekar) yang telah dan akan dikeluarkan surat hak milik tanah di bawah Seksyen 18 Kanun Tanah Negeri.

“Bagi kes yang masih dalam pertikaian dan perbicaraan di mahkamah, kerja pengukuran tidak akan dilaksanakan kecualilah kes tersebut telahpun diselesaikan atau ditarik balik oleh mereka yang terlibat.

“Namun begitu, sekiranya mahu menyertai Program Pengukuran Tanah NCR Inisiatif Baharu ini, permohonan baharu perlulah dikemukakan semula,” katanya pada majlis penyerahan Warta Seksyen 6 dan Surat Hakmilik Tanah Seksyen 18 Kanun Tanah Negeri Bahagian Serian di Dewan Rekreasi Ranchan, di sini semalam.

Kerajaan Sarawak memperuntukkan sebanyak RM40 juta bagi tujuan pengukuran tanah NCR pada 2020, katanya.

Manakala Kerajaan Persekutuan baharu yang dipimpin  Tan Sri Muhyiddin Yassin memperuntukkan sebanyak RM7.5 juta pada tahun ini.

“Pewartaan di bawah Seksyen 6 Kanun Tanah Negeri sebagai rizab komunal bumiputera adalah untuk mengenal pasti dan mengesahkan sempadan tanah NCR yang sahih serta didaftarkan di dalam daftar tanah.

“Oleh itu, tiada lagi keraguan mengenai sempadan di antara komuniti kerana sempadan yang telah diukur, ditanda dan diplotkan di dalam pelan kadastra.

“Maklumat ini boleh diakses dan dirujuk di mana-mana Pejabat Tanah dan Survei Bahagian atau secara atas talian melalui eMap dan LASIS Mobile Apps,” tambahnya.

Jelasnya, sempadan yang jelas ini akan memudahkan pengukuran lot individu bagi pengeluaran surat hakmilik tanah di bawah Seksyen 18 Kanun Tanah Negeri.

“Pemilik-pemilik tanah NCR di Sarawak janganlah khuatir, Kerajaan Sarawak sentiasa memastikan hak-hak pemilik tanah ini dipelihara.

“Ini terbukti bila kita meminda Kanun Tanah Negeri baru-baru ini dengan memberi kuasa perundangan kepada Native Territorial Domain untuk memastikan semua tanah yang mempunyai hak adat Bumiputera dan tanah yang terlibat dengan hak mengguna pakai diiktiraf,” ujarnya.

Kedua-dua usaha pengukuran tanah NCR Inisiatif Baharu ini merupakan usaha berterusan.

“Kerajaan Sarawak sentiasa komited untuk mengiktiraf hak rakyat ke atas tanah,” tegasnya.

Sebanyak 42 Warta Rizab Komunal Bumiputra (Pertanian) di bawah Seksyen 6 Kanun Tanah Negeri yang melibatkan 40 Kampung di Daerah Serian dan Tebedu serta 202 surat hakmilik tanah di bawah seksyen 18 KTN kepada 160 pemilik tanah NCR di Kampung Petaq, Siburan telah diserahkan kepada pemiliknya pada majlis itu semalam.

Tanah di kawasan yang diwartakan itu adalah menjadi hak eksklusif kepada komuniti Bidayuh dan Iban di kawasan berkenaan sebagai tanah NCR mereka.

Oleh Nur Ain Otsman

See author's posts


Banjir di Sibu masih terkawal

SIBU: “Sebaik sahaja saya menoleh ke kiri, lantai rumah sudah digenangi air, tilam dan separuh badan saya sudah basah sepenuhnya,” kata Mohd. Rahman Kassim, 32, yang tidurnya dikejutkan dengan air Sungai Batang Igan yang melimpah masuk ke dalam rumahnya di Kampung Hilir di sini, semalam.

Menurut Rahman, air mula melimpah masuk ke dalam rumahnya sekitar jam 11.00 malam Ahad, pada paras buku lali sahaja.

Namun, pada pagi semalam (Isnin) sekitar 8.00 pagi, air naik secara mendadak dan menyebabkan rumahnya dinaiki air sehingga paras betis.

“Air naik sangat cepat, terdapat beberapa harta benda kami yang tidak sempat diselamatkan. Kami terpaksa memindahkan peralatan elektrik dan perabot ke kawasan lebih tinggi.

“Saya harap air akan cepat surut, jika tidak kami sekeluarga terpaksa menunggung pelbagai kerugian,” katanya kepada Utusan Sarawak ketika tinjauan banjir di sekitar kawasan kampung sepanjang Sungai Batang Igan di sini, semalam.

Ketika tinjauan sekitar jam 9.00 pagi, paras air Sungai Batang Igan semakin tinggi menyebabkan beberapa kawasan kampung di sini dilanda banjir.

Antara kawasan kampung yang terjejas ialah Kampung Datu Lama, Kampung Hilir, Kampung Nangka dan sebahagian Kampung Bandong dan Kampung Baharu.

Sementara itu, bagi Ali Saibe, 50, beliau turun awal ke Sekolah Kebangsaan (SK) Abang Ali semalam setelah mendapat tahu sekolah tersebut dinaiki air melalui media sosial.

“Anak saya bersekolah di sana. Bimbang akan keselamatannya, saya datang awal bagi menjemputnya di hadapan pintu sekolah.

“Ketika sampai, saya dapati guru dan kakitangan sekolah ada menjaga pergerakan murid bagi memastikan mereka tidak bermain air banjir,” katanya.

Utusan Sarawak turut meninjau ke beberapa kawasan lain yang dinaiki air seperti di Jalan Lanang, Jalan Khoo Peng Loong, Perkuburan Islam Al-Qadim dan lain-lain.

Dalam pada itu, menurut Ketua Jabatan Bomba dan Penyelamat Malaysia (JBPM) Zon Sibu, PgKB I Janggan Muling ketika dihubungi semalam, keadaan banjir di Sibu masih terkawal.

Katanya, hanya beberapa kawasan rendah yang terjejas akibat paras air yang meningkat terutamanya di kawasan Jalan Khoo Peng Loong.“Bagaimanapun, kawasan lain tidak banyak terjejas walaupun trend air menunjukkan peningkatan.

“Hal ini kemungkinan berpunca daripda hujan yang turun di bahagian hulu. Kita berharap paras air akan turun,” katanya.

Oleh Nurzilla Mohamad

See author's posts


Konsep ‘Uber’ tempah perubatan akan diperkenal

PUTRAJAYA: Kementerian Kesihatan (KKM) akan memperkenalkan platform tempahan dalam talian berkonsepkan ‘Uber’ untuk orang ramai mendapatkan khidmat pengamal kesihatan KKM di rumah.

Menterinya Datuk Seri Dr Adham Baba berkata, platform itu akan diwujudkan dan diuruskan oleh pihak swasta yang dipilih oleh KKM melalui tender terbuka selepas ini.

Antara perkhidmatan yang ditawarkan ialah perkhidmatan ujian makmal seperti ujian darah, perkhidmatan pesakit luar bukan kecemasan, perkhidmatan penjagaan luka yang khusus dan dialisis peritoneal untuk pesakit buah pinggang, katanya.

“Ini merupakan uberisasi perkhidmatan kesihatan KKM yang bertujuan memantapkan lagi sistem perkhidmatan kesihatan,” katanya pada majlis amanat Menteri Kesihatan bagi warga KKM di kementerian itu di sini semalam. Majlis tersebut turut dipancarkan secara langsung ke semua Jabatan Kesihatan negeri.

Difahamkan, konsep tersebut dipertimbangkan kerana KKM menerima banyak permintaan daripada orang ramai yang mahu menjalani rawatan bulanan di rumah.

Dr Adham berkata, caj bayaran akan bergantung pada jenis perkhidmatan yang diberikan serta jarak pejabat pengamal perubatan ke rumah pesakit.Beliau berkata, uberisasi perkhidmatan kesihatan KKM merupakan antara tawaran baharu KKM atau Agenda Nasional Malaysia Sihat Bagi Memperkukuhkan Promosi Kesihatan dan Amalan Gaya Hidup Sihat.

“KKM sedang dalam proses merangka dan meneliti perkara-perkara berkaitan perniagaan teras dan pengurusan kementerian melalui satu dokumen atau pelan yang diistilahkan sebagai ‘New Deals’ KKM atau Tawaran Baharu KKM untuk diguna pakai sebagai hala tuju,” katanya.

Antara yang disenaraikan di bawah tawaran baharu KKM ialah pendigitalan perkhidmatan jagaan kesihatan, penyumberluaran perkhidmatan kesihatan, pengukuhan kesiapsiagaan terhadap wabak, bencana alam sekitar dan kecemasan perubatan serta pengukuhan sistem pembiayaan kesihatan, katanya.

Ketika berucap, Dr Adham merakamkan penghargaan kepada Ketua Pengarah Kesihatan Datuk Dr Noor Hisham Abdullah, barisan pegawainya dan petugas barisan hadapan yang komited menangani wabak Covid-19 untuk menyelamatkan nyawa rakyat.

“Anda tidak mengeluh tetapi terus berkhidmat tanpa mengira lelah demi kesejahteraan negara sehingga berjaya mengawal penularan jangkitan Covid-19 dalam negara. Terima kasih yang tidak terhingga saya ucapkan,” katanya. – Bernama

See author's posts


Kerajaan negeri tidak pinggirkan mana-mana agama

LIMBANG: Projek Agensi Pembangunan Utara Sarawak (NRDA) di bawah kerajaan negeri bukan saja dilaksana di kawasan bandar, tetapi meliputi  kawasan luar bandar  memberi manfaat kepada masyarakat di luar bandar.

Justeru semua projek ini perlu dipantau agar dapat disiapkan mengikut tempoh masa ditetapkan agar impaknya dapat dinikmati dan mampu mengubah kehidupan rakyat untuk lebih baik.

Ahli Dewan Undangan Negeri (ADUN) Batu Danau Paulus Palu Gumbang berkata, projek NRDA dan projek pembangunan lain yang telah dilawati olehnya khususnya di kawasan luar bandar dan rumah panjang di Batu Danau berjalan lancar.

Beliau yang ditemui media ketika memantau projek NRDA dan projek pembangunan di Rumah  Sing  Badol, Kampung Karangan Ma dan Rumah  Jalin  Jumarang, Kampung Rantau Kurra disini Rabu lepas.

Turut sama ialah Ketua Pemuda PBB Cawangan Batu Danau Elvis Mathew  Bungsu dan Pegawai Khas Paulus, Jimmy Ngindang  Bau.

Paulus turut turun padang melihat sendiri projek NRDA iaitu penyelenggaraan jalan simen di Kampung Rantau Kurra ke  sungai Limbang.

Ini diikuti lawatan ke projek pembinaan gereja di kawasan Rumah Sing dan turut  menyerahkan geran berjumlah  RM30,000   bagi kos menampung pembinaan gereja tersebut yang akan dilakukan secara gotong-royong oleh penduduk kampung.

Seterusnya Paulus menjelaskan, kepimpinan tertinggi kerajaan Sarawak tidak pernah meminggirkan mana-mana agama malah pembinaan rumah ibadah bertujuan memudahkan rakyat beribadah serta melaksanakan aktiviti keagamaan.

Ini dilihat sebagai satu pendekatan baik bagi memastikan rakyat dapat hidup bermasyarakat dan saling bertoleransi dalam kebebasan beragama.

Program turun padang ini akan diteruskan bagi memastikan perkembangan projek-projek pembangunan di konstituensi Batu Danau disiapkan dan dipantau.

Paulus juga akan memastikan setiap perkembangan projek dilapor dengan tepat semasa mesyuarat bersama pemimpin dan Residen Bahagian Limbang pada masa akan datang.

See author's posts


GTA tumpu usaha yakinkan pengundi muda

LANGKAWI: Gerakan Tanah Air (GTA) akan menumpukan kepada usaha meyakinkan pengundi muda dan baharu dalam gerak kerja bagi menghadapi Pilihan Raya Umum Ke-15 (PRU-15).

Pengerusi Penaja GTA, Tun Dr Mahathir Mohamad berkata, ini kerana golongan itu mungkin belum biasa dengan keadaan politik semasa sekali gus memerlukan penjelasan tentang situasi semasa dalam negara ini.

“…mereka (jentera pilihan raya GTA) akan cuba meyakinkan bahawa Pejuang (Parti Pejuang Tanah Air) kali ini adalah Pejuang yang berjuang untuk perjuangan asal yang dahulu dipegang oleh Bersatu. Yang itu satu. Yang kedua, kita nak tumpukan kepada pengundi automatik dan pengundi muda.

“…khususnya kita mendapati bahawa mereka (pengundi muda) hanya menurut jejak langkah ibu bapa mereka,” katanya pada sidang media selepas mengadakan perjumpaan bersama jentera pilihan raya Pejuang dan GTA di Pusat Khidmat Ahli Parlimen Langkawi di sini, hari ini.

Dalam pada itu, bekas Perdana Menteri itu berkata, sekiranya benar terdapat kes terhadap bekas Peguam Negara Tan Sri Tommy Thomas berhubung bukunya ‘My Story: Justice in the Wilderness’, sebarang tindakan yang diambil terhadap kes itu perlu berteraskan kepada undang-undang.

Pada 9 Oktober lepas, Kabinet bersetuju menubuhkan sebuah pasukan petugas khas siasatan bagi membuat kajian awal sebelum sebarang tindakan seterusnya diambil terhadap dakwaan bekas Peguam Negara itu dalam buku berkenaan. – Bernama

See author's posts


Persiapan lawatan rasmi KM ke Pakan berjalan lancar

SARIKEI, Isnin: Penduduk Pakan membuat persediaan bagi menerima lawatan kerja rasmi Ketua Menteri, Datuk Patinggi Abang Johari Tun Openg yang dijadualkan pada 23 Julai 2020.

Ahli Dewan Undangan Negeri Pakan, Tan Sri William Mawan Ikom berkata, persiapan rapi dilakukan oleh penduduk yang telah diwakili tuai rumah daerah itu sejak dari minggu lepas.

Jelasnya, kerja-kerja persiapan tersebut melibatkan aktiviti gotong-royong di kawasan yang bakal dikunjungi Ketua Menteri pada lawatan berkenaan.

“Gotong-royong diadakan di Bangunan Pejabat Daerah Pakan iaitu tempat taklimat pembangunan bakal diadakan,” katanya sambil menambah aktiviti yang turut diadakan oleh JKR bersama RELA adalah kerja mengecat dan membersih kawasan persekitaran Surau.

Aktiviti gotong-royong itu mendapat penyertaan yang sangat baik daripada tuai rumah dengan kehadiran seramai 80 tuai rumah atau wakil dan dihadiri oleh beliau sendiri, katanya lagi.

Mawan juga merakamkan berbanyak terima kasih kepada semua yang dapat meluangkan masa untuk menjayakan program tersebut.

Beliau berkata demikian kepada pemberita setelah mempengerusikan mesyuarat bersama ketua masyarakat bagi persediaan untuk lawatan Ketua Menteri ke Pakan pada 23 Julai.

Dalam majlis yang sama, Mawan menyampaikan pelitup muka kepada Pegawai Daerah Pakan Serujie Ladin yang mewakili ketua masyarakat di kawasan Pakan.

Beliau berharap agar tuai rumah turut mengajak masyarakat atau rakyat masing-masing untuk keluar beramai-ramai menyambut kedatangan Ketua Menteri di Stadium Sukan Pakan, dan di tapak perasmian tanpa mengabaikan SOP yang ditetapkan.

Lawatan kerja rasmi yang bakal diadakan oleh Ketua Menteri itu merupakan lawatan yang pertama ke daerah Pakan.

Difahamkan, lawatan kerja rasmi itu ialah untuk merasmikan pembukaan Jalan Pakan/Ulu Kota (Fasa 2), Pakan.

See author's posts


Projek Jambatan Batang Lupar bermula

SEBUYAU: Projek pembinaan Jambatan Batang Lupar yang menghubungkan Sebuyau ke Jambatan Triso telah mula dijalankan.

Menurut Menteri Muda Infrastruktur dan Pembangunan Pelabuhan,Datuk Julaihi Narawi Sarawak berjaya mendapat penjimatan dengan hanya mengeluarkan kos keseluruhan sebanyak RM848 juta berbanding kos asal sebanyak RM1 billion.

“Kos projek ini termasuk pembinaan jalan tuju yang akan menjadi jalan pertukaran kepada empat lokasi berbeza iaitu ke Asajaya, Lingga, Sembangan dan Triso.

“Semua kos pembinaan projek ini adalah di bawah tanggungan Kerajaan Sarawak sepenuhnya,”katanya ketika melawat tapak lapangan projek Jambatan Batang Lupar di sini semalam.

“Kita telah membahagikan projek ini kepada dua kontrak berasingan yang mana satu adalah untuk pembinaan jambatan manakala satu lagi untuk pembinaan jalan tuju.

“Kedua-dua kontrak telah diserahkan kepada kontraktor yang berjaya dan kerja telah dimulakan di tapak lapangan,” jelasnya yang juga merupakan Ahli Dewan Undangan Negeri (ADUN) Sebuyau.

Perintis projek pembinaan jambatan di laluan pesisir seluruh Sarawak sedang giat dijalankan bagi memudahkan pengguna jalan pesisir selain menjimatkan masa perjalanan merentasi Sarawak.

Sarawak telah memulakan sembilan projek pembinaan jambatan di seluruh jalan pesisir di Sarawak semenjak 6 April 2019 di mana majlis pecah tanah projek jambatan pertama adalah projek Jambatan Batang Rajang.

Oleh ASYRAF HALIM

See author's posts


Marik Aren nyadi tepa

PENGAWA begagaka marik sebengkah ari seni handikraf ke amat popular sereta nyadi seni tradisi dalam pupu raban bansa etnik di Sarawak.

Marik nyadi identiti iya empu ngagai mensia mayuh dikena dalam pengidup mensia besehari- sehari.

Aren Lah beasal ari Kampung Long Kesseh Ulu Baram diatu ngentap pendiau iya di Taman Golden Hill Marudi nyadi entrepreneur menua ditu di Pelilih Marudi bejalaika dagang iya bepelasarka marik handikraf.

Sekeda ari bansa marik ke dikena iya nya marik bansa kristal enggau batu ke ngembuan mayuh bengkah tukuh enggau chura.

Aren ngaga buking nitihka tengkebang iya empu tauka bepelasarka peminta tukuh tauka gaya peneka ari klien.

Entrepreneur ke udah lama ngaul diri dalam industri handikraf nya bulih mayuh buking ari klien ngambika nyadi koleksyen tauka tepa ungkup orang benama, tepa kena nyadika pemeri maya orang nikah, hari pengada enggau ke bukai.

Nundaku Aren ke beumur kandang 50-an, sekeda ari produk digaga bepelasarka tenggak betukuh tenggak moden enggau tradisional, gelang, gelang kaki, antin, tinchin marik enggau ke bukai.

Ku Aren produk ke digaga ari kereban marik digaga enggau muntang sereta sapa aja orang ulih belajar.

“ Nyema kitai ngembuan pemai baka pengeliat ati, meri perati sereta sabar, kitai deka bulih pemujur,” ku iya.

Aren ke udah kala nyadi chamian pekit handikraf tenggak marik moden surung taun 2017 enggau 2019 madahka ati deka tekait meda marik ke selalu nyadi kereban iyas ke dikerindu ketegal iya sempil enggau orang ke ngembuan lalu ngembuan pekara ke semak ati pengempu.

Ku iya, tenggak marik iya dijual nengah rega ke patut sereta ulih dibeli lalu ngipak untuk semua orang.

“Ketegal tenggak marik moden tu chukup tan lama sereta laku lalu mayuh bulih peminta ari klien,”ku iya.

Ku iya taja pan kereban iyas tenggak marik betukuh kristal tu suah datai ari mayuh bengkah chura, kitai enda kala kakang ngena iya nengah sebarang pekayan indah iya dipeda nyadika kereban iyas tang guna iya dalam budaya eggau pengidup besehari-hari.

See author's posts


Terminal bas baharu dirancang untuk dibina

MIRI: Sebuah terminal bas baharu dirancang untuk dibina di bandar raya ini.

Menteri Pengangkutan Sarawak, Datuk Lee Kim Shin berkata, lokasi terminal bas baharu ini telah dikenal pasti iaitu terletak di Jalan Cahaya dan Jalan Miri-Bypass.

“Hari ini, saya ingin memohon persetujuan daripada Ketua Menteri

Datuk Patinggi Abang Johari Tun Openg, untuk membina sebuah pusat terminal bas baharu.

“Sebuah tapak telah dikenal pasti untuk terminal bas baharu ini yang mana terletak di Jalan Cahaya dan Miri-Bypass,” katanya semasa berucap pada Majlis Perasmian Miri Bandaraya Pintar yang diadakan di sebuah hotel terkemuka di sini, semalam.

Majlis tersebut dirasmikan oleh Ketua Menteri Datuk Patinggi Abang Johari Tun Openg.

Pada majlis sama, Abang Johari turut merasmikan Bas Pintar dan Trak Pintar yang merupakan antara inisiatif di bawah Miri Bandar Pintar.

Sementara itu, Lee mendedahkan bahawa program tambang bas kadar RM1 mendapat sambutan memberangsangkan daripada orang ramai apabila seramai lebih 1.5 juta penumpang dari Kuching, Sibu, Sarikei dan Miri direkodkan kurang setahun pelaksanaan program ini.

“Jumlah penumpang di negeri ini iaitu Kuching, Sibu, Sarikei dan Miri telah meningkat iaitu dari 12,657 pada Mei 2020 menjadi jumlah kumulatif 1,577,415 penumpang pada Februari 2021.

“Begitu juga untuk di Miri, seramai 7,823 penumpang direkod pada Mei 2020 dan meningkat kepada 517,344 penumpang pada Februari 2021,” katanya.

Beliau berkata, selain membantu meringankan beban kewangan mereka yang terkesan akibat pandemik Covid-19,program tambang bas kadar RM1 telah membantu menghidupkan semula perkhidmatan bas dan mengurangkan kesesakan di beberapa jalan utama.

“Oleh kerana program ini diterima dengan baik oleh orang ramai, penambahbaikan juga diperlukan pada infrastruktur pengangkutan bas yang berkaitan seperti tempat perhentian bas, laluan penjalan kaki yang lebih luas dan pemasangan kamera litar tertutup di sepanjang koridor bas.

“Ini adalah untuk terus menarik orang ramai untuk menggunakan pengangkutan bas sebagai mod alternatif pengangkutan awam pilihan,” katanya.

Dalam hal itu, katanya, kementerian beliau akan bekerjasama dengan Unit Perancangan Ekonomi (EPU) Sarawak, Kementerian Kerajaan Tempatan dan Perumahan Sarawak, pihak berkuasa tempatan dan agensi lain untuk melaksanakan projek penambahbaikan itu di bawah Rancangan Malaysia Ke-12 bagi negeri.

Oleh LIONG CHAI LING

See author's posts


Cherpan: Hari Apai Sedunya

Tusun Ke-1

20 HARI BULAN JUN nya hari ti pemadu dikerinduka orang di serata dunya. Din-dia lalu dini-dini orang ngirumka pesan ngagai pangan diri “Happy Father’s Day”, “Selamat Hari Bapa”, ‘Selamat Hari Apai’ ngena nama-nama jaku sida empu. Bemacham-macham chara orang ngenataika jaku pesan diri. Bisi nya ngirumka gambar ba Facebook; bisi nya gambar ngayanka pasang melaki bini nunga kuih ti mandangka diri ngintu hari ti amat bereti nya, sekeda semina ngayanka gambar diri begulai enggau apai seduai indai sereta bala diri sebilik ti ngerami hari nya enggau gambar apai nerekun gupung bungai diberi bini enggau bala anak. Kelimpah ari ngirum enggau chara nya, bisi mega ngirumka video lagu  ti nyeritaka tanggung pengawa siku apai. Bisi mega nengekebang jaku bebuah, sajak enggau poetry ti dibacha bala sida DJ di radio.

Tudah Igat enda enggau orang bepesan taja pan iya nerima mayuh pesan nuju iya. Iya ukai enda rindu; ukai kepapas lalu ukai mega chemuru tauka ngembuan ati ti deka mantah mejah orang. Iya tak temati kutu ngenang diri ke nadai agi apai lalu ngenang ini orang nya mega ke sama nadai agi apai. Seduai iya enggau ini orang nya semina tak nerekun dalam ati pengingat pasal apai  diri ke nadai agi dipeda.

SELAMAT HARI APAI

Semina pengingat pasal sida ke meruan lekat di tungkul ati.  Ari empat iku anak seduai, semina siku ke nyadi apai lalu tiga iku menantu nyadi apai. Seduai iya bedau bisi uchu nyadi apai. Taja iya tak diau, dalam ati iya tak beketengut asai pengingat ti seruran nagih minta dilua, minta ditusui enggau minta dikenang ba orang.

Ba ati Igat bisi dua iti pengingat. Keterubah nya pengingat iya maya agi ngaling apai indai maya agi mit sebedau numbuhka ruang bilik ke diri empu. Pengingat nya pasal kaul iya enggau apai iya maya iya agi mit lebuh iya mansang besai ba baruh jaga apai indai.  Siti da pengingat nya pasal pejalai pengidup diri empu bejalaika tanggung pangawa nyadi apai, iya nya nyadi tuai bilik penaik ke tau disebut lantang.

Pengingat ke seruran nyengenda nya pasal iya ke enggau apai iya ngiga ikan; sekali nyala ngerambang lalu siti maya enggau apai iya ngerejang lubang ikan. Pengingat nya meruan terang ba tirai runding iya baka ke bisi ditulis.  Pengingat nya enda berubah kenyau ari menya datai ke diatu; meruan segar, nadai betukar ditelan jeman.

Lemai hari siti Igat ngemudika apai iya maya nyala ngerambang. Seduai iya ngili sungai sida ari ili pendai sida. Hari maya nya udah nyauka lemai urung pukul 4.00 pia. Mata panas endang udah lindung puchuk kayu tang apin petang. Laban seduai iya ngili ai, perau nyamai dikemudi. Lebuh datai ba kaki rantau ba pala lubuk, apai Igat segenil awakka perau diasuh mindah lubah. Pengawa nyekat perau ngena sengayuh berasai berat sepi Igat tang iya tak mupuk ngereja enggau naka tulang iya ke agi mit. Igat meda apai iya bediri dedegi ngena kaki sepiak, iya nya kaki kanan iya. Kaki kiba iya disingkaka iya laban nya alai iya manggaika kukun jala ba pah iya. Jam nya apai Igat ngenduk begadai lalu nyapai sigi batu mipis ti udah diengkah ba luan perau. Apai igat ngangkatka tubuh iya lalu ngedang belakang iya sekejap sambil lengan kiba iya ti megai batu nya tadi lalu diayunka iya ke mua. Jam nya lalu diempalungka apai Igat batu nya ti nyau talu-talu sebedau iya temepur labuh ba puak lubuk. Sepenyempat batu nya labuh di ai, apai iya lalu segenil baru ngasuh ngayuhka perau semak agi ngagai chebuk batu nya. Kira udah semanah iya, apai Igat lalu ngayun sereta nibarka jala. Jala nya ngerembai lalu semerap  ngaga rampa segala ba atas ai.

Jala nya lalu tengelam laban iya bisi tating digaga ari gelung bangkang ti udah disanggit ba kaki jala. Apai Igat ngepaika jari iya baru awakka perau betan dia.

Apai Igat lalu nyerungkung ba luan perau sambil ngangkatka jala ti udah dikukun iya. Jala ti udah ngeruyung nya lalu diangkat iya ari ai lalu diengkah jejampat ba ruang perau.

Kilap beberapa iku ikan udah diperekuh jala ngasuh ati Igat gaga.  Ikan nya diulihka apai Igat lalu dipeleku iya ba pegu lalu ditepu iya ke dalam raga ba ruang perau.

Betampung…

Oleh JANTAN UMBAT

See author's posts


Pencinta seni khat lakukan amalan wakaf

SIMANGGANG: Seorang pencinta seni khat dari Jalan Stawang di sini iaitu telah melakukan amalan wakaf bertempat di Masjid Lama, Kampung Tengah dalam bandar ini malam kelmarin.

Menerusi amalan wakaf tersebut, Abdul Karim Wen, 66, telah pun bertindak menyumbang bingkai khat berbentuk ayat suci al-Quran kepada Imam merangkap Pengerusi Masjid Lama, Kampung Tengah iaitu Abang Razali Abang Ramlie.

Beliau ketika ditemui memberitahu tujuan utama amalan wakaf itu diadakan adalah untuk memuliakan lagi sambutan Maulidur Rasul yang telah disambut oleh umat Islam di seluruh dunia pada akhir Oktober lepas.

“Selain memuliakan sambutan Maulidur Rasul, amalan wakaf ini turut membolehkan saya mengejar pahala di dunia dan akhirat secara berterusan walaupun sesudah meninggalkan dunia ini kelak.

“Atas sebab itulah saya memilih untuk terus aktif melakukan amalan wakaf ini disebabkan oleh faktor usia dan akan terus berbuat demikian selagi mempunyai kemampuan dari masa ke semasa,” kata Karim.

Beliau turut menambah bahawa adalah amat baik jika umat Islam dapat melaksana amalan wakaf ketika usia semakin ‘senja’ kerana mereka akan dapat membantu masyarakat untuk mendapatkan kehidupan yang lebih baik tanpa nilai wakaf itu.

“Justeru sebagai salah seorang individu muslim maka saya mengajak rakan-rakan seumat untuk sama-sama melakukan amalan wakaf demi memakmurkan lagi kesejahteraan hidup masyarakat di Sri Aman pada masa akan datang,” kata Karim.

Pengiat seni kraf tangan itu sebelum ini juga pernah mengambil kesempatan untuk melaksana amalan wakaf menerusi Program Ziarah dan Ceramah Sanubari Ummah 2020 di masjid tersebut pada akhir bulan Ogos lepas.

Oleh VALENTINE NGUMBANG

See author's posts


Hurikan Sally mengganas sebelum mendarat

HOUSTON: Hurikan Sally kategori dua mengganas ketika bergerak di sepanjang perairan Teluk Mexico sebelum mendarat di pantai tenggara Amerika Syarikat (AS), lapor agensi berita Xinhua.

Menurut ramalan, pada awalnya Sally bergerak perlahan ke arah barat laut sebelum mengganas dan boleh mencetuskan hurikan kategori tiga ketika mendarat di sepanjang pantai Mississipi dan Alabama.

Amaran sudah dikeluarkan di tenggara Louisiana dan seluruh pantai Mississippi serta Teluk Alabama sehingga di kebanyakan kawasan di Florida Panhandle.

Selepas membadai New Orleans dan Louisiana pada Isnin Sally diramal menuju ke bahagian timur.

Pada Sabtu, Gabenor Louisiana John Bel Edwards mengisytiharkan darurat, arahan berpindah turut dikeluarkan di wilayah tenggara negeri ini.

“Ribut ini berpotensi menjadi sangat serius,” kata Edwards. “Jika digabungkan dengan pandemik Covid-19, ia akan memenatkan kita semua. Saya menyeru penduduk Louisiana supaya sentiasa berwaspada.”- Bernama

See author's posts


Kerajaan terus komited bangunkan Malaysia

GIMIK… Menteri Kanan merangkap Menteri Perdagangan Antarabangsa dan Industri Datuk Seri Mohamed Azmin Ali (tiga, kiri) pada gimik Majlis Pecah Tanah Rohm Wako Electronics Malaysia Sdn Bhd di Kawasan Perindustrian Pengkalan Chepa II baru-baru ini. Turut hadir, Menteri di Jabatan Perdana Menteri (Ekonomi) Datuk Seri Mustapa Mohamed (dua, kiri), Menteri Besar Kelantan Datuk Ahmad Yakob (tengah) dan Presiden Rohm Wako Electronics Malaysia Sdn Bhd Hideki Hashimoto (tiga, kanan).•Foto BERNAMA

KOTA BHARU: Kerajaan kekal komited menjadikan Malaysia sebuah negara yang terus membangun secara mampan seiring dengan pengagihan ekonomi yang adil, saksama dan inklusif pada semua peringkat kumpulan pendapatan, etnik, wilayah dan rantaian bekalan.

Menteri Kanan merangkap Menteri Perdagangan Antarabangsa dan Industri, Datuk Seri Mohamed Azmin Ali berkata, iltizam ini akan diteruskan bagi meningkatkan keterangkuman dalam usaha untuk menyumbang ke arah pembangunan sosioekonomi setempat dan meningkatkan kemakmuran negara seperti yang digariskan di bawah Wawasan Kemakmuran Bersama 2030.

“Ekonomi Malaysia kini berada di landasan yang tepat dengan laporan Bank Negara terkini menunjukkan pertumbuhan Keluaran Dalam Negara Kasar (KDNK) mencecah 3.1 peratus pada  tahun 2021.

“Bank Dunia juga mengunjurkan ekonomi Malaysia untuk berkembang sebanyak 5.8 peratus tahun ini, selain nilai pelaburan diluluskan bagi tahun 2021 mencecah RM306.5 bilion iaitu nilai pelaburan diluluskan yang tertinggi pernah direkodkan bagi sektor perkilangan, perkhidmatan dan utama,” katanya.

Beliau berkata demikian ketika berucap pada Majlis Pecah Tanah ROHM-Wako Electronics (Malaysia) Sdn Bhd yang turut dihadiri Menteri di Jabatan Perdana Menteri (Ekonomi) Datuk Seri Mustapa Mohamed dan Menteri Besar Kelantan Datuk Ahmad Yakob.

Mengulas lanjut, Mohamed Azmin berkata, pelaburan berjumlah RM910 juta oleh syarikat ROHM-Wako Electronics di negeri Kelantan itu adalah sebahagian usaha menyokong agenda kelestarian dan pertumbuhan hijau negara.

“Ini adalah kerana kilang pembuatan yang dijangka siap pada Ogos tahun 2023 kelak, akan diiktiraf sebagai fasiliti pengeluaran mesra alam yang dijana oleh teknologi penjimatan tenaga hijau.

“Selain itu, kilang ini juga mengeluarkan Transistor Garis Lebar dan Pemacu Litar Bersepadu sebagai produk komponen kenderaan elektrik yang akan menyokong usaha kerajaan dalam merancakkan pembangunan mobiliti karbon rendah negara,” katanya.

Beliau berkata, pelaburan itu juga akan memberi impak positif terhadap landskap ekonomi negeri untuk jangka masa panjang sejajar dengan Aspirasi Pelaburan Nasional (NIA) untuk menjadikan Malaysia sebagai hab pelaburan strategik global dengan menjana pelaburan berimpak tinggi.-Bernama

See author's posts


Pegawai kanan polis Indonesia dibicarakan

JAKARTA: Perbicaraan pembunuhan salah seorang pegawai polis paling kanan Indonesia bermula semalam, dalam apa yang dilihat sebagai ujian kebertanggungjawaban pasukan itu selepas ia dituduh pada mulanya cuba menutup jenayah itu.

Jeneral Dua Bintang dan Ketua Hal Ehwal Dalam Polis negara Indonesia, Ferdy Sambo dinamakan sebagai suspek selepas pengawal peribadinya ditemui mati di rumahnya pada Julai lalu.

Dia dituduh mengarahkan seorang anggota bawahan untuk menembak Brigedier Nofriansyah Yosua Hutabarat, atau Brigedier J, kemudian menembak mangsa yang cedera sekali lagi untuk membunuhnya.

“Defendan Ferdy Sambo menghampiri mangsa Nofriansyah Yosua Hutabarat, yang dalam keadaan tertiarap dan masih bergerak kesakitan berhampiran tangga sebelah bilik air,” kata Pendakwa Raya Sugeng Hariadi membaca surat dakwaan di Mahkamah Daerah Jakarta Selatan semalam.

“Kemudian, untuk memastikan dia benar-benar mati, defendan Ferdy Sambo, yang sudah memakai sarung tangan hitam, mengambil senjata api dan menembak sekali ke bahagian kiri belakang kepala Nopriansyah Yosua Hutabarat,” tambahnya.

Polis pada mulanya dituduh menutup pembunuhan itu sebelum Sambo ditangkap pada Ogos dan pembebasan pada September dari pasukan itu. Pemerhatian awam yang ketat kini memberi tumpuan kepada hasil perbicaraan yang dikatakan pakar sebagai salah satu skandal terbesar yang pernah melanda polis.

“Ini adalah ujian bukan sahaja untuk polis tetapi juga untuk pejabat peguam negara dan mahkamah. Ia adalah ujian untuk sistem keadilan jenayah kami,” kata Timbalan Pengarah Kumpulan Hak Asasi Manusia Imparsial, Ardi Manto Adiputra.

Apabila Brigadier J ditemui mati di rumah Sambo pada 8 Julai, polis pada mulanya berkata seorang lagi anggota keselamatan telah membunuhnya selepas menangkapnya menyerang isteri Sambo secara seksual.

Tetapi pada 9 Ogos, Sambo telah ditangkap kerana disyaki membunuh terancang, dengan isterinya ditahan atas tuduhan yang sama dua minggu kemudian. Mereka boleh menghadapi hukuman mati jika didapati bersalah.

Itu menyusuli spekulasi berminggu-minggu tentang apa yang berlaku di dalam rumah pegawai tertinggi, yang mana Brigadier J telah ditembak beberapa kali dan badannya menunjukkan tanda-tanda penyeksaan.

Polis tidak mendedahkan pembunuhan itu selama tiga hari dan berkata rakaman CCTV tidak tersedia kerana ia tidak berfungsi semasa Brigedier J meninggal dunia.

“Terdapat beberapa penyelewengan dalam kes itu pada awalnya, hampir dua minggu penceritaan cerita itu hanya berdasarkan manipulasi yang dilakukan oleh Sambo. Lama-kelamaan, alibi dan penjelasan polis tidak lagi masuk akal,” kata Adiputra.

Presiden Indonesia, Joko Widodo menggesa siasatan penuh dan telus terhadap kes itu dijalankan.

Sambo, bersama enam pegawai lain, juga didakwa kerana menghalang keadilan. Perbicaraan dijangka berlangsung selama beberapa minggu.-AFP

See author's posts


Malaysia lonjak 15 anak tangga dalam LPI Bank Dunia 2023

KUALA LUMPUR: Malaysia melonjak 15 anak tangga dalam Indeks Prestasi Logistik (LPI) Bank Dunia 2023 untuk berada dikedudukan ke-26, menjadi negara kedua terbaik selepas Singapura dalam kalangan negara Asean.

Dalam satu kenyataan hari ini, Ketua Pengarah Perbadanan Produktiviti Malaysia (MPC) Datuk Abdul Latif Abu Seman berkata, ia merupakan lonjakan ketara dari kedudukan ke-41 pada 2018 dan ke-32 pada 2016, dan kedudukan terbaik yang dicapai Malaysia ialah di tangga ke-25 dalam laporan LPI Bank Dunia 2014.

Laporan LPI edisi ketujuh ‘Connecting to Compete’ dikeluarkan selepas tiga tahun gangguan rantaian bekalan semasa pandemik Covid-19 dan ia merangkumi pandangan terkini mengenai prestasi logistik perdagangan di 139 negara.

Abdul Latif berkata, laporan LPI adalah penanda aras untuk membantu negara mengenal pasti apa yang boleh dilakukan untuk penambahbaikan dalam logistik perdagangan antarabangsa bagi meningkatkan daya saing. – Bernama

See author's posts


Keseimbangan Ekonomi dan Budaya dalam Cerpen “Bumi Ini Tidak Dijual”

Oleh: Abang Median Abang Said

PERTEMBUNGAN ekonomi dan budaya kerap menjadi persoalan yang mengakar dalam landskap idea dan penghasilan karya – sering kali juga dikaitkan dengan pergolakan jiwa dan silang pemikiran antara watak muda dan tua. Sudut moden dan tradisi selalu ditelusuri dalam hasil karya untuk menggerakkan binaan plot dalam sesebuah karya. Pertembungan dua elemen ini akan menguji kekritisan dan kekreatifan pengarang untuk menggali artifak budaya yang cuba dipertahankan oleh generasi tua. Dalam penulisan kritikan, kemampuan untuk menyelidiki artifak budaya dari perspektif ekologi mulai mencuat ketika Greg Garrard mula memperkatakan tentang perkara tersebut dalam beberapa seminar sastera. Elemen yang cuba ditelusuri adalah dari aspek krisis lingkungan termasuk persoalan budaya yang terkait dengan fenomena sastera.

Dalam penghasilan karya, perubahan zaman, budaya, masa, kemusnahan lingkungan dan degradasi moral yang kompleks sering melekat pada teks sastera sehingga menimbulkan tantangan jikalau sesebuah karya itu cuba dinilai dan dibaca mengikut ekokritik sastera. Teks-teks sastera, sama ada melalui drama pentas, novel atau cerpen, banyak mengetengahkan pertembungan masa, pemikiran, budaya  dan corak kehidupan untuk merefleksikan kehidupan yang dilalui oleh watak. Perkara inilah yang cuba diketengahkan oleh Stephanie Juanita Anak Ahlee melalui cerpennya, “Bumi Ini Tidak Dijual” yang tersiar dalam Utusan Sarawak pada 26 Januari yang lalu.

Cerpen ini mengetengahkan luapan semangat yang ditonjolkan melalui watak Apai Wat yang menjadi simbol perjuangan golongan tua yang kental dengan pendirian dan tekad untuk terus mempertahankan tanah. Bagi golongan tua, ‘tanah’ itu juga adalah simbol kepada jati diri, ketuanan – turut mencakupi tentang budaya yang perlu dipertahankan dari semasa ke semasa seperti yang dilaungkan oleh Apai Wat sewaktu mengadakan upacara miring di Kampung Nanga Burek. Jamuan selepas upacara miring tatkala penduduk kampung dihidang dengan beberapa lauk pauk tradisional hasil hutan dan tangkapan air turut menunjukkan tentang kebulatan budaya kehidupan yang cuba dipertahankan oleh generasi tua di kampung berkenaan.

Permulaan cerpen ini digerakkan melalui dialog panjang yang dilontarkan melalui watak Apai Wat – lelaki tua yang telah memasuki usia 80-an, mempunyai tatu di seluruh tubuh yang tuurt dikaitkan dengan elemen budaya kerana tatu pada zaman dahulu bukan dibuat untuk berfesyen tetapi menjadi simbol kepada keperwiraan dan sejarah kehidupan. Tatu yang dilukis boleh menjadi simbol keperwiraan termasuk bilangan kepala musuh yang telah dipenggal seperti yang telah dilakukan oleh Apai Wat:

Di hadapan pintu bilik rumahnya sendiri, ada selonggok tengkorak kepala musuh yang telah dibunuhnya oleh tangan tua itu. Sebab itu,dia menjadi ketua kampung paling berpengaruh dan dikenali sebagai pahlawan berani.

Raymond William telah mengatakan bahawa perubahan budaya dan pemikiran adalah kondisi yang sangat khusus bagi otak manusia, bagi orang buta dan orang yang tidak mempunyai pengetahuan atau pendedahan. Apabila situasi berkenaan muncul dalam binaan plot sesebuah karya, perkara ini akan mendapat sorotan dan perhatian pengkaji dan pembaca. Persoalan budaya dan perubahan persepsi-pemikiran oleh latar budaya, masyarakat dan tempat pernah digagaskan oleh Hypolete Taine sebagai aspek berpengaruh dalam menggerakkan karya. Melalui cerpen “Bumi Ini Tidak Dijual”, pengarang cuba menampilkan watak cucu Apai Wat – Unggang,  yang mewakili golongan muda hingga berlaku pertembungan persepsi dan pemikiran antara dua golongan berkenaan. Unggang digambarkan dalam usia remaja dan berkeinginan untuk melihat dunia luar apabila meminta kebenaran daripada Apai Wat untuk pergi ke bandar bersama-sama kawannya. Permintaan Unggang adalah permintaan biasa daripada naluri ingin tahu remaja namun membawa satu konotasi yang besar dalam membawa kepada pertembungan antara golongan tua-muda dan pertembungan budaya di kota dan desa.

Permintaan daripada Unggang telah ditolak mentah-mentah oleh Apai Wat yang mempunyai prasangka dan prejudisme tentang budaya dan elemen kemodenan yang di bawa daripada kota. Kekecewaan yang dialami oleh Unggang termasuk hasutan melalui sahabatnya – Luta, telah membawa kepada persoalan nilai dan moral apabila Ungggang telah cuba menipu dan mempedaya datuknya untuk meneruskan kelangsungan hasratnya untuk pergi ke bandar untuk melihat sendiri perbezaan antara kawasan kota dan desa.

Berdasarkan gambaran yang cuba diketengahkan oleh pengarang, tidak ada elemen negatif yang dilalui oleh Unggang apabila dia dan Luta pergi ke bandar. Cuma hasrat dan keinginannya itu dicapai dengan menipu Apai Wat. Unggang berasa kagum melihat bangunan yang mencakar langit termasuk dengan hiruk-pikuk manusia di kawasan berkenaan yang begitu ramai. Unggang merasai sensasi yang luar biasa tatkala berada di bandar sehingga dia mempunyai keinginan untuk pergi semula ke tempat tersebut. Pastinya dengan penipuan dan pembohongan lagi. Pengarang sengaja membina ketegangan dan perbezaan ketara antara watak Unggang dan datuknya, Apai Wat untuk menggerakkan konflik dan plot cerita. Ketegangan dan konflik yang dibina oleh pengarang terus hidup dan tumbuh dalam jiwa pembaca. Pengolahan yang dilakukan oleh pengarang terasa lancar sehingga terus memberi impak yang menyeronokkan kepada pembaca untuk terus mengikuti rentetan peristiwa yang cuba digarap oleh pengarang.

Penggunaan teknik plot seperti dialog oleh pengarang juga mampu menyampaikan desar dan gusar perasaan watak Unggang dalam cerpen berkenaan. Disebabkan keinginannya yang begitu tinggi untuk terus mengikuti Luta ke bandar, dia telah berinteraksi dengan neneknya untuk mengetahui pergerakan datuknya. Apabila neneknya menyatakan bahawa datuknya akan pergi ke rumah panjang sebelah atas beberapa urusan, Unggang menjadikan itu sebagai lowongan peluang untuk terus membohongi kedua-dua orang tua berkenaan. Teknik dialog telah dimanipulasi oleh pengarang dengan baik dan lancar. Watak Unggang dan watak nenek terasa akrab dan tumbuh melalui dialog-dialog ringkas yang diolahnya. Terasa padu dan padat. Di bawah ini diperturunkan semula dialog berkenaan :

“Nek. Atuk ada cakap nak keluar ke mana-mana tak hari ni?”

“Tadi ada orang jemput atuk kau ke rumah panjang sebelah. Kenapa?”

“Oh. Baguslah.”

“Kau nak ikut?”

Kronologi peristiwa yang disusun oleh pengarang menjadi kekuatan kepada cerpen ini kerana pembaca seperti dapat menggambarkan dan turut melalui peristiwa tersebut. Kemarahan Apai Wat yang mengetahui pembohongan yang dilakukan oleh cucunya terasa begitu dekat dalam jiwa pembaca. Gambaran mimik wajah Apai Wat dan tindakan hukuman yang akan dilakukan turut memberikan debaran kepada pembaca. Unggang telah disebat di bahagian lengan atas tindakannya itu. Dia juga tidak diberikan makan. Pengarang sengaja membina jurang persepsi antara pembaca, watak Apai Wat dan Unggang dalam cerpen berkenaan. Pada mulanya, pembaca akan tertanya-tanya : Apakah salahnya jikalau Unggang pergi ke bandar sebentar? Tindakan ini tentunya akan membuka mindanya agar tidak terus terkongkong dan terselubung. Lagipun golongan remaja tentu mempunyai perasaan ingin tahu yang sangat tinggi. Perasaan ingin tahu itulah yang perlu dituntun dan dipimpin dengan bimbingan yang berkesan – bukannya membiarkan Unggang pergi sendiri dan meneroka dengan kawannya, Luta. Cuma kongkongan yang berlebihan itu menyebabkan Unggang mencari alternatif lain sehingga sanggup berbohong. Cerpen ini juga cuba menyelitkan tentang pendekatan dan corak bimbingan golongan tua kepada golongan muda. Pengajaran telah disisipkan oleh pengarang supaya golongan tua sentiasa menilai sama ada pendekatan pendidikan yang diterapkan itu sesuai dengan perubahan masa dan zaman.

Konotasi tajuk cerpen yang merujuk kepada “bumi” turut mencakupi pada tanah, adat, martabat dan prinsip yang cuba dipertahankan oleh golongan tua yang diwakili oleh Apai Wat. Kehadiran sebuah syarikat yang ingin memiliki sebahagian tanah hutan di belakang rumah panjang dengan nilai harga yang sangat tinggi, iaitu sebanyak RM5 juta telah menyemarakkan lagi perasaan marah Apai Wat. Bagi Apai Wat, persetujuan untuk menjual tanah pusakan tersebut samalah seperti menggadai maruah dan budaya yang cuba hendak dipertahankan. Sebagai pembaca, beberapa pertimbangan cuba mencari ruang dan tempat untuk dinilai kerasionalannya; lebih-lebih lagi tujuan pembelian tanah tersebut adalah untuk keperluan industri dan perumahan yang tentunya akan menaikkan lagi taraf ekonomi dan nilai hartanah di kawasan berkenaan. Tetapi persepsi dan pandangan golongan tua yang diwakili oleh Apai Wat tentunya melihat perkara itu daripada perspektif yang berbeza. Di sinilah kejayaan pengarang membina pertembungan dan konflik bukan hanya kepada watak dalam cerpen berkenaan tetapi turut mencapah kepada konflik pembaca. Pembaca akan menilai tindak-tanduk dan keputusan yang dibuat oleh watak-watak dalam cerpen berkenaan. Maknanya, cerpen ini telah merangsang pemikiran kritis pembaca untuk membuat penilaian atas konflik yang diketengahkan.

Cerpen “ Bumi Ini Tidak Dijual” banyak memaparkan elemen-elemen aksi dan dramatik yang menggambarkan pergolakan jiwa dan lontaran kemarahan watak-watak dalam cerpen berkenaan yang dipaparkan melalui pengucapan dialog yang fungsional. Dialog yang diucapkan oleh Apai Wat jelas menunjukkan kemarahannya pada tindakan syarikat yang cuba menggula-gulakan masyarakat kampung dengan imbalan wang ringgit. Berikut adalah contoh dialog yang diolah oleh pengarang yang berjaya memaparkan pergolakan jiwa dan menonjolkan perwatakan Apai Wat :

“Betul-betul tak guna! Nak beli tanah orang kampung. Kita ni nak pindah ke mana? Kenapa nak ganggu hidup kita di sini? Kita tak kacau mereka! Kurang ajar betul!”

Walau bagaimanapun, terdapat beberapa kelemahan dalam pembinaan perwatakan watak dalam cerpen berkenaan terutama melibatkan watak Unggang dan Luta yang digambarkan dalam usia remaja. Gambaran tahap pendidikan watak berkenaan tidak dirincikan. Adakah watak tersebut sudah habis persekolahan? Apakah tahap pendidikan mereka hingga mereka berdua terus berada di kampung? Jikalau keinginan Unggang begitu tinggi untuk berada di bandar, mengapa dia tidak belajar bersungguh-sungguh untuk melanjutkan pengajian di pusat pengajian tinggi yang tentunya terletak di bandar-bandar utama? Perkara itulah yang serba sedikit merencatkan binaan plot yang diolah oleh pengarang. Jikalau usia Unggang adalah pada akhir remaja, kewajaran Unggang disebat dan tidak diberikan makan (apabila dia diketahui oleh datuknya berbohong) seolah-olah gambaran hukuman kepada golongan pertengahan remaja yang masih bersekolah. Tentunya terdapat konflik dan ketidakselarian pada gambaran berkenaan.

Dialog antara Unggang dan Luta terutama tentang wang RM5 juta yang ditawarkan oleh syarikat berkenaan untuk membeli tanah di belakang rumah panjang menggambarkan corak pemikiran golongan muda yang lebih melihat kepada material dan keuntungan segera. Golongan tua yang diwakili oleh Apai Wat melihat kepada perjalanan generasi yang lebih jauh – lebih-lebih lagi, tanah digambarkan sebagai adat, maruah dan prinsip yang perlu dipertahankan. Apai Wat pastinya tidak mahu kesenangan sementara sehingga menggadai masa depan generasi terkemudian.

Namun, wakil daripada syarikat berkenaan pandai mengambil ruang dan peluang untuk menyisipkan jarum bujukan lebih-lebih lagi apabila mengetahui bahawa Unggang merupakan cucu kepada Apai Wat yang memiliki tanah berkenaan. Wakil syarikat tersebut memujuk Unggang mengambil cap ketua kampung untuk melaksanakan niat jahat mereka.

Tindakan Unggang yang bersetuju untuk mencuri cap jawatan datuknya telah memberikan gambaran tentang pemikiran dan persepsi golongan muda yang tidak berfikir panjang. Golongan muda sering digambarkan sebagai golongan yang rakus yakni menginginkan keuntungan atau kemewahan segera. Mereka sering tidak memikirkan impak daripada tindakan yang mereka lakukan. Menerusi cerpen tersebut, Unggang akhirnya menjumpai cap tersebut yang dijumpai di bawah timbunan fail dan buku. Sewaktu Unggang mencari-cari cap tersebut, pengarang ingin mengwujudkan rasa tegang dan saspens pembaca sama ada tindakan kotor Unggang itu berjaya direalisasikan. Apakah yang bakal berlaku jikalau Unggang tertangkap sewaktu sedang mencari-cari cap berkenaan? Apakah tindakan yang akan dilakukan oleh Apai Wat? Semua itu terus mengheret pembaca untuk terus mengikuti rentetan perjalanan peristiwa dalam cerpen berkenaan.

Cerpen ini diakhiri dengan kejutan tatkala Unggang meninggal dunia. Dia dihempap oleh pokok sebelum sempat menyerahkan cap yang dicuri daripada datuknya. Tindakan Unggang yang mencuri cap akan memungkinkan hutan di belakang rumah panjang milik Apai Wat akan terjual, seterusnya akan ditebang dan menyembah bumi. Belum pun sempat tindakan jahat itu dilakukan, pokok tersebut memang telah menyembah bumi dalam keadaan yang tidak terjangka hingga menghempap tubuh Unggang yang membawa kepada kematiannya. Pokok telah dijadikan simbol untuk menghukum segala tindakan jahat Unggang. Pokok yang tumbang itu juga merupakan gambaran sarkastik untuk menunjukkan ketidakrelaannya terhadap tindakan Unggang.

Setiap gaya bahasa dan garapan yang digunakan dalam cerpen ini menampakkan kebolehan dan kebijakan pengarang. Elemen negatif yang disimbolkan melalui ‘bandar’ dan ‘orang luar’ menjadi racun kepada ketenteraman di kawasan desa. Kehidupan dan minda Unggang rosak disebabkan oleh pengaruh tersebut sehingga dia sanggup mengambil keputusan nekad dengan mencuri cap jawatan datuknya dan telah membawa beg pakaian untuk lari dengan upah wang yang akan diberikan. Unggang digambarkan telah mengalami kejutan budaya hingga lebih condong kepada material. ‘Tanah’ yang dikonotasikan dengan martabat, adat dan prinsip – sanggup dijual oleh Unggang demi mengejar kemewahan material.

Cerpen ini diolah dengan sangat baik dari aspek bahasa, perwatakan dan susunan plot sehingga menonjolkan potensi  pengarang sebagai penulis masa depan yang menjanjikan. Cuma beberapa kesilapan kecil dari aspek ejaan dan kesalahan tatabahasa perlu diambil perhatian oleh pengarang. Umpamanya ‘Cop’ sepatutnya dieja ‘cap’. Selain itu, pengarang juga tidak membezakan penggunaan ‘dari’ dan ‘daripada’. Kesilapan-kesilapan kecil ini perlu ditangani dengan baik. Walau bagaimanapun, kesilapan-kesilapan ini tidak mampu menafikan kelincahan bahasa pengarang dan garapan pengolahan ideanya yang tersusun menarik.

Dengan keinginan dan hasrat dalam bidang ekonomi dan budaya bererti ada hal-hal yang mendukung konsepsi fikiran tentang pelestarian lingkungan yang menitikberatkan tentang alam. Itulah kehidupan yang mementingkan tentang pengurusan alam. Jikalau tersalah urus, lalu akan mengorbankan pihak lain, demi keperluan diri dan nafsu serakah seperti yang digambarkan melalui watak Unggang. Pemilihan tentang ekonomi dan budaya telah membawa kepada kejadian yang sangat tragis – kematian watak Unggang telah mengingatkan saya pada cerpen karya Azizi Haji Abdullah. Tentunya, pengarang cerpen “Bumi Ini Tidak Dijual” ingin mengikuti jejak Azizi Haji Abdullah untuk menjadi cerpenis yang berjaya.

Yah, dengan usaha dan ketekunan pasti semua itu akan terlaksana!

See author's posts


Mayat lelaki reput ditemui

KUCHING: Mayat seorang lelaki dalam keadaan reput dan sebahagian anggota badan yang hilang dijumpai di muara Batang Salak, Sungai Midin di sini, kelmarin.

Pemangku Ketua Polis Kuching, Superintendan Polis (Supt) Merbin Lisa berkata, polis menerima maklumat berkenaan perjumpaan mayat pada 1.25 petang.

Jelas Merbin, satu pasukan polis tiba di tempat kejadian untuk membuat pemeriksaan dan mayat tersebut dipercayai meninggal dunia lebih daripada 72 jam.

Mayat dibawa ke Hospital Umum Sarawak untuk bedah siasat bagi mengenal pasti punca kematian.

Justeru, Merbin memintasesiapa yang kehilangan ahli keluarga dalam masa 72 jam untuk menghubungi balai polis berdekatan untuk membantu dalam siasatan.

Orang ramai digesa supaya tidak membuat sebarang spekulasi berkaitan dengan kes ini yang masih dalam siasatan.

Kes ini diklasifikasi sebagai mati mengejut.

Oleh CONNIE CHIENG

See author's posts


Cherpan: MANDI DARAH

Tusun Ke-4

NYA kebuah iya lalu nadai pulai ke menua. Nya alai kitai enda bekelala di menua,” ku Johnny nusui cherita kebuah apai indai iya jauh ari menua Jane.

“Nya mih. Ku indai, aki nuan menyadi indai aku. Apai nuan baru sekali petunggal enggau aku,” ku Jane.

“Apuu. Reti nya, sulu aku tu kena pangkat ibu aku nih?” ku Johnny amat tekenyit.

“Au. Tua bangat agi semak,” ku Jane.

Johnny seduai Jane tak temati kutu. Bela tebelenga baka ke ngemataka perua pasang menuh. Sama-sama ngenung baka empelekung mabuk keruh. Tak ngetu baka puyu mabuk ambuh.  Johnny jam nya nyau tingatka pasal jerita anak bunsu Aki Lang Sengalang Burong, Endu Chempaka Tempurung Alang, Peteri Langit Dayang Kumang ke tekelanjur salah pengawa enggau uchu Sengalang Burong ke benama Sera Gunting, anak Endu Dara Tinchin Temaga, Endu Cherebuk Mangkuk China seduai Menggin. Seduai iya enda tau jadi melaki bini lalu nyau deka dibunuh; dipantang enggau buluh aur. Seninjik seduai iya enda jadi dipantang tang dipinta ngisi adat tunggu; babi udah sepa, marik pelaga, rangki, sumpit, pinggai, pua kumbu enggau sekeda keresa bukai baka ti dititih kemaya hari tu.

“Bah kati ku tua tu dih?” ku tanya Jane.

“Nadai jalai bukai. Tua mesti nitihka adat asal kitai. Enti enda pia, pengerindu tua tau puntan baka menasan jalai jelu. Tau rumbau baka kembayau mansau ngabu, tau labah baka buah merunjau ulu,” ku Johnny.

BESAPAT DI AI

Johnny pan nyau tegepang ari agi iya ti tegenung nya. Iya ditegu orang ke ngasuh iya ngagai bilik sida Jane.

Nya mih cherita pengerindu seduai iya Jane. Nya mih kebuah pengawa ke besapat di ai lalu terus dikereja lebuh nya.

Ba bilik sida Jane, Bilik lumur 13, Johnny seduai Jane diterangka pasal peringkat pengawa ti deka dikereja malam nya lagi ba pengerami melah pinang bejadika seduai lalu beterang ba orang mayuh. Johnny seduai Jane udah tembu ati laban penanggul enggau pengeribat besai baka besapat di ai nya udah tembu sereta mujur dikereja. Pengerami melah pinang nya endang pengawa rama baka ti suah dikereja orang, nya alai seduai iya enda bangat irauka nya.

Tembu mih ati seduai enggau pengawa besapat di ai nya. Seduai iya sama-sama tunchum berundingka seduai iya udah lepas ari tanggam penti pemali ti tau mai pengudi menua ti besai bendar reti. Enti seduai jadi mali lalu enda diintu enggau jalai enggau adat ke betul udah tentu seduai iya nyadi pengerusak rampa menua enggau mensia mayuh ba kedua-dua menua seduai; di Rian Mipau Umbang enggau sida di Limbang. Lepas mih menua sida ari penyadi baka kudi, kabut, ngitar, guntur, hari belunggur ujan, ai bah, tanah tusur enggau penusah ke bukai. Selamat sereta likun mih semua sida dia, bumai bulih padi, bekebun semua nyadi, ngereja pengawa bulih rejeki lalu pengidup mujur nadai batang melintang lalu nadai batu galang ngempang. Semua pengawa nadai dikachau macham gelana, pengidup nyamai lalu pendiau lantang senang.

Oleh JANTAN UMBAT

See author's posts


“Tak kira PH, PKR,  yang penting GPS menang

KUCHING: “Siapa saja lawan kita tidak kira PH (Pakatan), PKR (Parti Keadilan Rakyat) atau parti lain nak lawan GPS (Gabungan Parti Sarawak), terpulang. Apa yang penting adalah kemenangan buat GPS.”

Itu antara kata-kata calon Parlimen Petra Jaya, Dato Sri Fadillah Yusof.

“Kita berharap pengundi bersama GPS dan GPS perlu diberi kemenangan untuk mempertahankan hak sarawak dan meneruskan perjuangan Sarawak untuk dapat dicapai.

“Ini akan dapat dicapai dengan kerusi yang banyak melalui suara lebih ramai. Ini akan dapat mempengaruhi bukan sahaja suara di Parlimen tapi insya-Allah…dapat bersama pembuat dasar negara,” katanya ketika ditemui pemberita sejurus selepas program Wanita Kemas Samariang di sini petang ini.

Ditanya mengenai kemungkinan PH meletakkan calon untuk bertanding sebagai ‘talam dua muka’ apabila mereka dikatakan untuk berbaik-baik dengan GPS, Fadillah berkata, terserah kepada rakyat untuk mentafsir.

“Cukup untuk kita hanya fokus kepada kemenangan GPS.

“Malah ada parti lain menyatakan mereka adalah parti lokal tetapi mereka tiada pengalaman di peringkat persekutuan. GPS dah ada ‘track record’ jadi teruskan bersama GPS.

“Kalau dulu penggal yang lalu, Sarawak berjaya menuntut (sebahagian hak) dalam MA63 (Perjanjian Malaysia 1963), mendapat (kuasa) di bawah  Ordinan Perlombongan Minyak 1958 (OMO 58) kita diiktiraf di peringkat persekutuan dan pentadbiran dari segi pentadbiran, banyak kuasa dah diberi kepada sarawak.

“Tetapi masih ada lagi tuntutan-tuntutan yang belum selesai memerlukan perjuangan….  belum selesai.

“Oleh itu kita memerlukan rakyat sarawak untuk beri sokongan penuh kepada GPS, insya-Allah sokongan penuh kita akan dapat melunaskan segala tuntutan.

“…Dan fokus kita adalah memastikan kestabilan politik negara khususnya Sarawak dan kepada pembangunan dan kemakmuran negeri Sarawak,” katanya.

Oleh AZREEN KERIA

See author's posts


AFF bantu usahawan pertanian jana pendapatan

KUCHING: Program Dana Fasilitasi Pertanian (AFF) dapat membantu para usahawan pertanian ini untuk menjana pendapatan melalui pelbagai cara.

Penyandang kerusi Dewan Undangan Negeri (DUN) Tupong, Fazzrudin Abdul Rahman berkata, kerajaan dari dahulu lagi sentiasa memastikan pendapatan, kesejahteraan dan kebajikan rakyat terjaga.

“Antara yang dibantu adalah seperti program fertigasi, sistem hidroponik, pertanian bandar dan sebagainya.

“Ini merupakan jenis-jenis pertanian yang masih dapat dijalankan di kawasan bandar dan Dana Fasilitasi pertanian (AFF) ini dapat membantu pengusaha-pengusaha ataupun usahawan-usahawan pertanian. Di kawasan Tupong lebih kurang 200 penerima secara berperingkat bagi tahun 2020/2021.”

Beliau berkata demikian pada Program Simbolik Penyerahan Input Pertanian Bagi Peruntukan Agriculture Facilitation Fund (AFF) untuk kawasan DUN Tupong di Dewan Kampung Pinang Jawa, semalam.

Tambah beliau, di bawah kepimpinan Ketua Menteri Datuk Patinggi Tan Sri Abang Johari Tun Openg pelbagai jenis bantuan disalurkan kepada masyarakat ketika menghadapi pandemik Covid-19.

“Cabaran-cabaran inilah yang memberi kesan mendalam buat masyarakat bukan sahaja di Sarawak malah di seluruh dunia.

“Dengan adanya pelbagai jenis bantuan yang disalurkan oleh kerajaan sedikit sebanyak dapat membantu golongan yang terjejas.”

Natimah, peniaga ayam segar yang juga antara penerima mesin untuk mencabut bulu ayam menyatakan kesyukurannya dengan mendapat mesin tersebut akan mempercepatkan proses mencabut bulu ayam segar yang dijualnya.

“Saya amat berterima kasih kepada pihak Jabatan Pertanian dan Pusat Khidmat DUN Tupong dalam membantu perniagaan ayam segar saya,” katanya.

Oleh AZREEN KERIA

See author's posts